open-index/open-wikipedia-markdown huggingface dataset:
宋慧教

**宋慧教**（，，），唐人地方嘅媒體寫做**宋慧喬**，係韓國女演員。曾響多部電視劇同埋電影度演出。代表作有電視劇集《藍色生死戀》（同宋承憲、元斌、文根英等合演），劇集《浪漫滿屋》（同Rain合演），喺全亞洲人氣都好旺。2006年宋慧喬同車太鉉合作拍咗部電影《My Girl and I》（中文暫譯：《我和我的女友》或者《藍色警報》）。

## 出世日子同埋個漢文名
照宋慧喬個經紀人嘅講法，宋慧喬實際上係1981年11月22號喺漢城（即而家嘅國都首爾）出世，但係出咗世後有某啲原因令到家長遲咗去報戶口，因此官府錄到嘅出世日係1982年2月26號。

另外，宋慧喬嘅漢文原名其實係叫做**宋慧教**，不過到咗台灣電視臺就嚟開播《藍色生死戀：秋天的童話》嗰陣時，翻譯人員冇直接照用佢個漢文原名而採用咗音譯嘅「宋慧喬」，後來「宋慧喬」呢個名就成為咗大中華地區嘅「藝名」兼夾硬俾華人媒體一直沿用到今時今日。

## 讀過嘅學校
*淑名女子初中
*銀光女子高中
*世宗大學電影藝術學系一年級（休緊學）

## 攞過嘅獎
*1996年 MTM模特兒選拔大賽頭獎（高中一年級時） 
*1998年 SBS 新人獎
*2000年 KBS 人氣獎、觀眾票選獎
*2000年 Soompi 網站三大電視台年終評獎：KBS嘅最上鏡獎

## 演過嘅劇集
*KBS 《祁戀》
*KBS 《幸福的早晨》
*KBS 《藍色生死戀：秋天的童話》2000年
*SBS 《美麗的面目》
*SBS 《我如何呢？》
*SBS 《行進》 1999年
*SBS 《甜蜜的新娘》
*SBS 《順風婦產科》 1998年至2000年
*SBS 《恐怖的眼睛》 吳貞雅
*SBS 《白夜3.98》
*SBS 《天真的新娘》1999年
*MBC 《六兄妹》
*SBS 《守護天使》 2001年
*MBC 《Hotelier》（情定大飯店） 2001年
*SBS 《All In》（真情大賭注） 2003年
*SBS 《陽光照耀下》2004年
*KBS 《Full House》《浪漫滿屋》2004年
*KBS 《他們的世界》2008年
*SBS 《那年冬天風在吹》 2013年
*KBS 《太陽的後裔》2016年

## 演過嘅電影
*2005年：《我和我的女友》，又名《藍色警報》，男主角係車太鉉。
*2007年：《黃真伊》
*2007年：《Fetish》（、恋物）
*2008年：《詩集》
*2010年：《1949》
*2011年：《山茶花之Love for Sale》
*2011年：《今天》
*2012年：《一代宗師》
*2014年：《》（又譯：我的忐忑人生）
*2014年：《太平輪（上）》
*2015年：《我是女王》
*2015年：《太平輪（下）》

## 娛樂同埋教育節目出場
*SBS  「流行歌曲20」VJ
*SBS  「愉快的星期六」主持人
*MBC  「GO我們的天國」主持人
*KBS  「MUSIC BANK」主持人
*KBS   金秀根MTV女主角
*KBS   申承勛MTV女主角

## 響演藝上合作過嘅對手
*宋承憲
*元彬
*蘇有朋
*Rain
*車太鉉
*Lee Byung-hun

## 出面網頁

*  
* 
*   電影《My Girl and I》公式網址
*  南韓：《朝鮮日報》文章 - 宋慧教近況 
*  KBS新聞: 宋慧教即將發行新影碟

### Fans網聯
* 雅虎中文描述南韓演員宋慧喬
* 宋慧教履歷 (Profile), Video同埋啲相集(Photos)
* 泰國粉絲部
* 慧教屋企
* 2002年嘅粉絲部
* 某Fans嘅部落格
名

**名**（ming4，meng2）係一個字要嚟講、稱呼、形容啲嘢、人、國家等等。總之係人類想攞嚟嘅嘢。喺哲學上，名嘅定義係好難解嘅。

## 睇埋
* 人名
* 名詞
* 牌子
閏十月初一

**閏十月初一**係黃曆閏年時閏十月第一日。因為閏十月唔係年年有，平時紀念都會響十月初一。
## 大件事

## 響呢日出世嘅人

## 響呢日死嘅人

## 節慶、風俗習慣
埃塞俄比亞

**埃塞俄比亞**（，，拉丁撰寫：ʾĪtyōṗṗyā，），全名**埃塞俄比亞聯邦民主共和國**（Federal Democratic Republic of Ethiopia），係非洲東部一國，有好長嘅歷史。人嘅祖先響五百幾萬年前喺度住過。近年有時發生飢荒。

1974年至1991年，埃塞俄比亞奉行社會主義，當時由門格斯圖實行獨裁統治，1987年嗰陣，國號叫做「埃塞俄比亞人民民主共和國」。

其實，埃塞俄比亞同肯尼亞、烏干達一樣，係非洲好出名嘅田徑強國，盛產好多出名嘅氣袋（長跑選手），包括阿比比·比基拉、基比斯拉斯、基勒尼沙·貝基利、蒂魯莉殊·迪芭芭等等。

## 政治
### 管治機構

埃塞俄比亞係一個具有民族聯邦制特徵嘅共和國。埃塞俄比亞長期以嚟都係一個一黨專政嘅國家。象徵性嘅元首即係總統，由兩院議會選出。行政部門嘅首腦係總理，喺下議院議員總選舉之後召開嘅議會中，由下議院議員中選出。除咗22個席位之外，最多有547名下議院議員（任期5年），係通過小選區直接選舉產生。剩低嘅22個席位分配俾少數民族。最近一次下議院議員選舉喺2021年6月21日舉行（預備選舉喺2021年9月30日舉行）（2021年埃塞俄比亞大選）。上議院嘅議席上限係153個，任期都係5年。上議院議員由州議會選出。

埃塞俄比亞人民革命民主陣線制定嘅將民族自決權列為重要原則。具體嚟講，第39條第1項無條件保證國內所有民族都有包括分離獨立喺內嘅自決權，第47條允許設立以民族命名嘅聯邦州。雖然阿姆哈拉語係聯邦政府嘅工作語言，但第5條規定各聯邦州有權決定自己嘅官方語言，第39條第2項規定佢哋有權發展自己嘅文化同保存歷史。

司法系統以聯邦最高法院為首，下面有聯邦高等法院同聯邦初審法院。而州嘅司法機關包括州最高法院（州府）、州高等法院（縣中心）同地區法院（地區），州最高法院可以向聯邦最高法院上訴。由於法官短缺，細規模嘅民事案件（1500比爾以下）有時會喺村莊設立居民法庭。

### 政黨
根據2021年埃塞俄比亞大選嘅臨時結果，下議院有議席嘅政黨有繁榮黨（執政黨）、、同蓋德奧人民民主黨呢四個政黨。

自1991年以嚟，由奧羅莫人民民主組織（OPDO）、阿姆哈拉民族民主運動（ANDM）、南埃塞俄比亞人民民主運動（SEPDM）同提格雷人民解放陣線（TPLF）呢四個政黨組成嘅政黨聯盟埃塞俄比亞人民革命民主陣線（EPRDF）一直都係執政黨。埃塞俄比亞嘅政黨可以分為全國性政黨同地方政黨，佢哋通過為每個民族設立聯盟政黨或衛星政黨嚟統治全國。其他主要政黨包括民主正義統一黨（UDJ）、埃塞俄比亞民主統一軍（UEDF）等。

## 國民
### 民族

埃塞俄比亞係一個有八十幾個唔同民族嘅多民族國家。最大嘅族群係奧羅莫人，佔咗34.4%，其次係阿姆哈拉人，佔27.0%。其他主要嘅民族仲有提格雷人、索馬里人、錫達摩人、古拉格族、奧梅托族、阿法爾人、哈迪亞人、加莫人、科法族同孔索人。仲有一啲叫做「貝塔以色列」嘅猶太人，但係佢哋大部分已經喺1980年代到1990年代期間根據以色列嘅「回歸法」移民去咗以色列。

以前建立埃塞俄比亞帝國嘅係阿姆哈拉人，之後埃塞俄比亞政府嘅核心都一直係阿姆哈拉人掌控。但係到咗1991年，門吉斯圖·海爾·馬里亞姆軍事政權倒台之後，政權就轉到打倒門吉斯圖政權嘅埃塞俄比亞人民革命民主陣線手上，而呢個組織嘅核心就係提格雷人。雖然係咁，但係官方語言仲係阿姆哈拉語，而且阿姆哈拉文化到而家都仲係影響緊其他民族。

另外，新政權按照民族劃分咗新嘅州份，仲容許各個民族語言用嚟教學，所以最大民族奧羅莫人嘅勢力就變得更加強大。

### 語言

埃塞俄比亞嘅語言主要屬於亞非語系（包括閃語支、奧摩語支同庫施語支），但係都有啲尼羅-撒哈拉語系嘅語言。憲法基於所有語言平等嘅原則冇規定官方語言，但係聯邦政府嘅工作語言係定為阿姆哈拉語。到咗2020年3月，阿法爾語、奧羅莫語、索馬里語同提格雷尼亞語呢四種語言都加入咗做工作語言，等於實際上有五種官方語言。而且每個州都有權力定自己嘅官方語言，除咗阿姆哈拉語、奧羅莫語、索馬里語、提格雷尼亞語同阿法爾語係各個州嘅官方語言之外，仲有錫達莫語、沃萊塔語、古拉格語、哈迪亞語同加莫-戈法-道羅語都有用。

埃塞俄比亞同埃立特里亞同索馬里亞一樣，係黑非洲地區唯一以非歐美系嘅本土語言做共通語同政府工作語言嘅國家。阿姆哈拉語喺全國都用得。呢個係因為佢哋冇受過殖民統治（除咗俾意大利統治咗五年之外），仲有阿姆哈拉語已經用咗好耐做統治語言。不過，因為要花好多時間同精力去翻譯，所以阿姆哈拉語嘅高等教育發展得唔係好好，高等教育要用英文教材，所以中等教育（9年級以上）就要用英文做教學語言。但係，只有精英階層同城市嘅一部分人可以讀到9年級以上（即係初中三年級、高中同大學），所以喺農村同地方，英文基本上都唔通用，可以見到埃塞俄比亞冇受到其他黑非洲國家咁樣嘅歐美語言支配。

### 宗教

根據2007年嘅人口普查，基督徒最多，佔62.8%，然後係穆斯林，佔33.9%，泛靈論信徒佔2.6%。喺基督教入面，大部分都係埃塞俄比亞正教會嘅信徒，但係有啲資料話穆斯林嘅人數比埃塞俄比亞正教會嘅信徒更加多。仲有啲信猶太教嘅人（貝塔以色列），但係佢哋大部分都已經移民去咗以色列。

基督教由阿克蘇姆王國時代開始就係主要嘅宗教。喺帝國時期，埃塞俄比亞正教係國教，但係聯邦憲法第11條規定咗政教分離，禁止設立國教。不過要講，就算喺帝國時期，都有啲皇室成員信伊斯蘭教，好似伊亞蘇五世咁，所以唔係所有國民都係基督徒。

### 婚姻
大部分女性結咗婚都唔會改姓（夫妻分姓）。

### 教育
埃塞俄比亞嘅教育制度包括八年小學教育、四年中學教育同高等教育。冇強制教育，而且小學同中學嘅入學率都好低。仲有，地區之間嘅差距（特別係阿法爾州同索馬里州嘅識字率特別低）同男女之間嘅差距（仲有擴大嘅趨勢）都好大，冇辦法平等咁接受優質教育。所有州份都缺乏教師。小學教育用阿姆哈拉語或者當地語言，但係中學教育就要用英文。到2017年，識字率係51.8%。

有名嘅大學有亞的斯亞貝巴大學。

### 衞生
埃塞俄比亞喺低收入國家之中，衞生行政方面算係一個模範。1997年，埃塞俄比亞人嘅平均壽命係50歲，但到咗2009年就去到60幾歲，2014年更加去到64歲。嬰幼兒死亡率都大幅降低，同印度差唔多水平。有分析話呢啲成果係因為後來做咗世界衞生組織總幹事嘅譚德塞嘅領導，喺農村地區整咗好多衞生基礎設施。

## 行政區劃
睇:Template:埃塞俄比亞政區。

## 參考

## 出面網頁

* 
* 
* 
* 
* 
* 
*
馬來人

**馬來人**，或者廣東話叫**馬拉人**（馬來話：**Melayu**；）係東南亞一種人。呢類人係歸入去南島人（Austronesian people），主要係住喺馬來西亞半島，亦有部份住喺蘇門答臘同婆羅乃。馬來人同馬來人種（Malay race）唔同，而廣義上，馬來族有時候亦用嚟指馬來語（印尼語）族群，甚至成個南島語系族群。

中華民國行政院原住民族委員會喺介紹台灣原居民同世界南島語系民族嘅關係時表明「台灣原住民族屬於南島語系，喺人種上屬馬來人，台灣係南島語族分佈嘅最北端」。除此之外，南島語系民族仲分佈喺非洲南非同埋馬達加斯加。

## 誤解
有部分人，尤其是大中華地區嘅華人（包括香港人同台灣人）以為馬來人係馬來西亞人嘅簡稱。其實馬來人只係馬來西亞其中一個民族，馬來西亞人並唔等於馬來人。而馬來西亞人係指擁有馬來西亞國籍人士，包括馬來人、華人、印度人三大民族同各個少數民族。

## 參考
八九民運

**八九民主運動**又叫做**八九民運**、**八九學運**、**八九學潮**，中國官方稱之為**動亂**、**反革命暴亂**、**風波**，係場中華人民共和國民間運動，為爭取民主，因爲喺1989年發生，所以叫八九民運。

呢場運動由悼念前中共中央總書記胡耀邦引發，最後中國共產黨派中國人民解放軍去天安門廣場，開實彈屠殺清場而結束，是為六四事件。此後政府大大收緊言論自由，不停追捕異見人士，唔少人逃亡海外。呢次運動，無論對中國國內定係中國同世界嘅關係，乃至成個世界政治發展，都影響深遠。

呢次運動起因，一來國民不滿政治腐敗，二來受當時蘇聯同東歐轉趨民主自由而起。

## 經過

### 胡耀邦病死
4月17號，大學生齊集喺天安門廣場，人越來越多。嗰日晏晝，中國政法大學法律系學生約莫五百人，組成第一支遊行隊伍，喺人民大會堂東門舉行悼念活動，啲公安驅散唔到羣眾，嗰晚，廣場上有成千人，除咗政法大學學生之外，重有其他高等學校嘅學生，同埋普通市民增援。第二日凌晨，有學生約莫三千人，由北京大學去天安門，沿途經過清華大學有成千個學生加入。清晨，幾百個學生喺人民大會堂前靜坐，要求全國人大常委接見，同埋向常委提交請願信，提出咗七點要求：

### 人民日報四二六社論
《人民日報》喺1989年4月26號，發表咗有名嘅《必須旗幟鮮明地反對動亂》，呢篇文章喺4月25號響北京電視台新聞報導入面讀出來，稱為四二六社論。

### 戈爾巴喬夫訪華
喺5月15號，當時蘇聯共產黨中央委員會總書記戈爾巴喬夫訪問北京。5月17號，戈爾巴喬夫仲回應當時北京局勢話，「哩個唔係危機，而係認真嘅轉折點。」認為社會主義國家改革嘅進程有時係好痛苦嘅。

### 北京百萬人大遊行
隨住越來越多嘅絕食學生暈倒，社會上各階層嘅群眾對於政府嘅不滿愈發激烈。5月16號至5月19號，北京市數百萬人走上街頭參與示威，其中包括官方傳播機構、國家科研單位同國家中央機關人員。北京市多間醫院嘅醫生同護士身著白衫參與遊行並救助絕食學生，眾多工人搭住重型汽車甚至挖掘機前往長安街遊行，多個民主黨派嘅黨員亦上街，而中央電視台嘅職員就拉起要求時任廣播電視部長辭職嘅橫額遊街。 

### 天安門廣場
廣場隔籬嘅中國國家博物館工作人員喺天棚旗杆升起帶有象徵意義嘅V字型手勢旗，表達支持呢場運動。

### 趙紫陽揸大聲公
時任中共總書記趙紫陽叫班學生返屋企，叫佢哋應該健康咁生存落去，但佢哋唔肯走，坐晒喺度。今次亦都係趙紫陽最後一次公開露面。

### 戒嚴令
總書記趙紫陽叫唔走班學生，所以輪到總理李鵬講話。李鵬話今次係對國家對人民反革命事件，重有外面幕後黑手支持，決定戒嚴，叫所有人即刻返屋企，留嚮街外面嘅，唔保證人身安全。

### 六四事件

## 中國大陸各地嘅情況
當時嘅學生運動起源於北京，通過新聞媒體嘅傳播，隨後迅速發展到中國各地。喺中國各地都有學生同其他行業嘅人民上街遊行示威，支持喺北京嘅學生。因為中共中央無一致嘅睇法，各地方政府同單位喺當時對民運嘅態度都唔同。有縱容，有支持，有保持沉默。喺其他各地嘅學生運動，隨著六四事件嘅發生，而自行結束。無發生多少流血事件。

當時嘅中國大陸新聞媒體都得到咗一次少有嘅開放同自由，佢哋嘅報道非常熱烈。好多報紙雜誌對於學生運動嘅報道都係非常積極，支持佢哋嘅運動。好多新聞媒體嘅工作人員甚至加入咗遊行隊伍。但係後來隨著事件嘅惡化，新聞媒體嘅報道從支持，逐漸轉向同中國共產黨嘅口徑一致。還有一啲報紙因為言論太過激烈，而被關閉。

### 天津

### 上海
上海嘅《世界經濟導報》創辦人同主編係70幾歲嘅欽本立。呢份報紙倡導民主思想。胡耀邦死後嘅第四日（4月19號），《導報》嘅一班編輯舉辦咗一個研討會。欽本立認為研討會內容應該帶有實質性嘅嘢而唔係一般既哀悼之詞。呢下得到與會者認同。會上戴晴講到中國共產黨七十年來嘅歷史同幾位總書記嘅命運。佢講到黨嘅總書記都冇好下場，因為都係「非程序權力更迭」。

4月20號，上海市委宣傳部得知，《世界經濟導報》將開闢專欄悼念胡耀邦。宣傳部長陳至立隨即上報市委書記江澤民。由於內容敏感，曾慶紅同欽本立討論第439期《導報》問題時，要欽本立刪節五百字，主要係嚴家祺、戴晴等人嘅發言。當江澤民同汪道涵硬壓軟勸要欽本立同意刪節時，卻發現十幾萬份報紙都已印好咗，兼且四百份已批發畀個體報攤。此外，重有相同數量報紙直接送咗去北京，最後至追回兩萬份，但已經造成影響。4月26號《人民日報》發表社論《必須旗幟鮮明地反對動亂》後，江澤民召開嘅市委書記緊急會議。同日喺有一萬四千名黨員參加嘅大型集會上江澤民宣佈停止欽本立嘅領導職務，重決定整頓《導報》。4月27號，江澤民派劉吉、陳至立負責既「上海市委整頓領導小組」進駐《導報》。撤除具有獨立意識嘅欽本立《世界經濟導報》總編職務嘅活動。

上海亦有好多學生參加罷課。

### 南京
南京好多高校學生都到南京市中心鼓樓廣場，新街口廣場進行遊行。喺鼓樓廣場嘅旗桿上，掛上咗一面白旗，上書一個祭。南京師範大學附屬中學嘅校長喺六月二號，於全校大會上發表咗畀北京嘅公開信，支持學生嘅民主運動。該校學生都有去鼓樓廣場參加咗遊行。同時，有啲高校嘅學生為咗讓工人加入罷工，有段時間會到主要交通接口阻攔交通。喺呢段時間，由於學生運動，南京嘅公共汽車服務不得不中斷。對南京市民交通帶來不便。

### 杭州

### 東北

### 廣州
五月四號下晝，中山大學學子計劃嘅學潮開始，使廣州幾乎所有高校學生都行動，十幾萬人上街遊行、集會、靜坐、絕食、退黨、退團。夜晚七點半，以中山大學、華南理工大學、暨南大學、華南師範大學為主嘅人群向市中心遊行，遊行人數達5000人，演講、呼口號、向政府提交請願書。到5號半夜2點幾因落大雨，遊行示威結束，公安調動廿幾架巴士送學生返學校。而廣東省各大小城市都有唔同規模嘅學運同民運。學運後廣東省主要黨政領導人被「明升暗降」或「因工作需要」被調職，葉選平被調任虛職嘅全國政協副主席。

## 其他地區
### 香港

香港有好多市民走上街頭，部份人進行遊行。並且喺維多利亞公園舉行咗燭光晚會。當時嘅香港總督都支持民運。1989年5月27號，香港歌星、電視同電影界嘅明星喺跑馬地召開咗聲援學生嘅《民主歌聲獻中華》集會，有30萬人參加。鄧麗君演唱咗我的家在山的那一邊，侯德健 龍的傳人 張明敏 我的中國心。

喺中央軍事委員會召集軍隊武力鎮壓學生嘅消息傳出之後，大量市民湧往當時位於跑馬地嘅新華社香港分社，要求會見當時嘅社長許家屯，而新華社香港分社就設立咗靈堂悼念於武力鎮壓中死咗嘅學生。

六月五號清晨，中銀集團所屬嘅十三間分行門口排起咗長龍，發生咗中銀集團成立以來最大嘅一次客戶擠提，當天提出款項五十億港元，創歷史最高紀錄。呢次擠提令中銀集團元氣大傷，而呢次擠提亦係自1965年廣東信託銀行倒閉及恆生銀行擠提事件之後最嚴重嘅擠提事件。

### 澳門

六月五號，喺中國銀行澳門分行同佢屬下嘅十六間支行門口，一早就排起長龍，發生咗自1950年成立以來第一次客戶擠提現象，當日提出款項3.3億港元。

### 臺灣

台灣嘅人民都有遊行，支持大陸學生。喺六四前夕，台灣歌星因此創作咗一首歌 歷史的傷口。台灣政府作為支援大陸民主運動嘅特別措施，公佈咗四項措施，其中有：向放棄中國大陸護照嘅外地嘅中國大陸留學生同學者發放中華民國護照；向呢啲留學生同學者提供學費同生活補助。

## 睇埋

* 對六四屠殺嘅否認同讚賞

## 攷

## 拎
* 六四檔案
二甘醇

**二甘醇**（Diethylene glycol或Diglycol）又叫**二乙二醇醚**、**二乙二醇**或**一縮二乙二醇**，係一種有毒嘅有機化合物，結構式係HO-CH2CH2-O-CH2CH2-OH。

## 物理性質
二甘醇響室溫裏面係透明無色、吸濕、基本上無氣味嘅黏性液體，帶甜味，可以同水、醇類、乙醚同埋丙酮混溶。
 
## 製造方法
二甘醇係由環氧乙烷同乙二醇作用造出嚟。

## 用途
二甘醇同水嘅溶液熔點低過水，但沸點又高過水，可以用嚟做防凍劑。二甘醇係化學合成嘅常用原料，應用例子有嗎啉同1,4-二噁烷嘅合成。佢可以用嚟溶解硝化纖維、樹脂、染料、油類同埋其它有機化合物嘅溶劑。佢亦被用做濕潤劑，用響煙草、木栓、印刷油墨同埋黏合劑。一啲液壓系統亦都有用到二甘醇。

## 毒性
二甘醇曾引起大規模中毒案，例如一九三七年響美國磺胺酏劑事故，磺胺酏劑，用二甘醇做溶劑，食死咗一百零七人。呢件事催生美國「一九三八年聯邦食品、藥品及化妝品法案」。因藥品滲雜二甘醇至死，時有所聞。南非、印度、尼日利亞、阿根廷、孟加拉、海地、中國同埋巴拿馬都發生過，毒死數以千計嘅人。原本藥用輔料係丙二醇同甘油，而二甘醇外觀近似，而售價平過正料，所以不法之人，用二甘醇冒充丙二醇同甘油賣，好多中毒案就係咁樣搞出嚟。

### 醜聞
一九八五年，奧地利有釀酒商，酒加入二甘醇，等酒味更甜口感更佳。雖然二甘醇份量，唔足以令人即刻中毒（一人要日飲廿八樽，連飲兩禮拜，至會中毒）。揭發後，奧地利酒，出口大跌。之後奧地利加倍管實釀酒商，當地釀酒商，亦由大量產甜酒，改為產量少但質佳嘅乾酒。呢單「防凍劑醜聞」，長遠反而幫咗奧地利釀酒業。

一九九零年，孟加拉有乙酰氨基酚糖漿，二甘醇污染。三百卅九個細路食咗，見腎衰竭，當中多數毒死。

一九九六年，海地有乙酰氨基酚糖漿含有二甘醇。八十五個細路食咗毒死。糖漿由海地一公司生產，用咗受二甘醇污染嘅甘油，由於呢間公司，無採用標準品質保證程序，去確定甘油嘅純度，所以未發現嗰啲甘油有問題。嗰批甘油係由荷蘭一公司買返嚟，生產地係中國，始終都查唔到，響邊度得二甘醇污染個。

二零零六年五月，中國齊齊哈爾第二製藥廠生產嘅亮菌甲素注射液被發現含有高濃度嘅二甘醇。調查發現最少有11人因注射該藥死亡。事件起因係齊二藥嚴重違規操作，從不法商人購入假冒丙二醇嘅二甘醇並通過品質檢查投入藥品生產。齊二藥事後被政府當局吊銷藥品生產許可証。

二零零六年十月，美國疾病控制及預防中心同埋巴拿馬衛生部響查卌六人嘅死因，發現咗一種無糖傷風藥水裏面，含有過量二甘醇，足以中毒。呢卌六人死之前，都見腸胃症狀、腎衰竭同埋癱瘓。幾乎所有受害者，都係卌至八十歲，都係高血壓同埋糖尿病患者。巴拿馬政府亦立刑事案調查。呢次藥品污染，原自中國江蘇泰興市甘油廠，間廠將二甘醇標籤為甘油賣，其中一批經過三間公司後，賣畀巴拿馬一間國營機構，並用嚟生產廿六萬樽傷風藥水，結果引起無數人中毒。據報有三百六十五人食咗呢批藥水後死咗，其中至少有一百人，確定二甘醇中毒而死。

#### 毒牙膏醜聞

二零零七年六月一號，美國聯邦藥物管理局（:en:FDA）警告，中國入口嘅牙膏，含二甘醇，高達百分之四，重扣留埋批牙膏，又警告消費者，唔好用中國製造嘅牙膏。六月二號，中國國家質檢總局聲明，話中國出口嘅牙膏，二甘醇含量係安全嘅，希望美國儘快澄清。六月五號，新加坡食品科學局宣稱，三款中國製牙膏，驗到有二甘醇，要求全數收番。六月十一號，香港海關驗到中國製牙膏有二甘醇，叫市民唔好用。但中國國家質檢總局，要求香港政府收番呢個決定。六月十四號，紐西蘭都驗到中國牙膏有二甘醇，叫人唔好用。

## 參考

## 睇埋
* 美加淨

## 出面網頁
*Diethylene glycol MSDS, Sciencelab.com, Inc.（pdf檔案）
閏十月十一

**閏十月十一**係黃曆閏年時閏十月第十一日。因為閏十月唔係年年有，平時紀念都會響十月十一。
## 大件事

## 響呢日出世嘅人

## 響呢日死嘅人

## 節慶、風俗習慣
厘 (重)

**厘**，亦都寫做**釐**，係唐質量單位。係千分之一咁解嘅厘而來(來讀梨)。

## 質量
一厘係一分嘅十分一重，係一両千份一重。講幾重時，大清時開始英文通常寫成 ***' 或者 ***'。

原香港法例，1884年第廿二條，一厘係0.0013安士。家下香港法例定一厘做分 (candareen) 或者斤，即係3.779936375毫克。

## 注
十一月十二

**十一月十二**係黃曆十一月嘅第十二日。
## 大件事

## 響呢日出世嘅人

## 響呢日死嘅人

## 節慶、風俗習慣

## 睇埋
*閏十一月十二
閏十一月初一

**閏十一月初一**係黃曆閏年時閏十一月第一日。因為閏十一月唔係年年有，平時紀念都會響十一月初一。
## 大件事

## 響呢日出世嘅人

## 響呢日死嘅人

## 節慶、風俗習慣
閏十一月十一

**閏十一月十一**係黃曆閏年時閏十一月第十一日。因為閏十一月唔係年年有，平時紀念都會響十一月十一。
## 大件事

## 響呢日出世嘅人

## 響呢日死嘅人

## 節慶、風俗習慣
十二月初八

**十二月初八**係黃曆十二月嘅第八日。
## 大件事

## 響呢日出世嘅人

## 響呢日死嘅人

## 節慶、風俗習慣
*中國北方臘八
## 睇埋
*閏十二月初八
十二月廿九

**十二月廿九**，亦都叫農曆臘月**大年廿九**、**十二月大年廿九**同**臘月廿九日**，係黃曆十二月嘅第廿九日。如果十二月係小月，呢日就做十二月最後一日。如果係大月，就係尾二嗰日。

## 大件事

## 響呢日出世嘅人

## 響呢日死嘅人

## 節慶、風俗習慣
*如果嗰年無年三十改為月小，呢日就要做除夕要做嘅嘢。

## 睇埋
*閏十二月廿九
十二月三十

**十二月三十**，亦都叫農暦臘月**大年三十**、**十二月大年三十日**同**臘月三十日**，係黃曆十二月嘅第三十日。呢日淨係大月嗰陣先有。如果十二月係大月，就係十二月最後一日。

## 大件事

## 響呢日出世嘅人

## 響呢日死嘅人

## 節慶、風俗習慣
*做除夕只係月大要做嘅嘢。

## 睇埋
*閏十二月三十
人名

**人名**，係畀一個人 / 個體嘅名。每個時間、文化、地方都有唔同方法去改名。
十二月廿五

**十二月廿五**係黃曆十二月嘅第廿五日。
## 大件事

* 1912年2月12號，清宣統帝同清朝滅亡

## 響呢日出世嘅人

## 響呢日死嘅人

## 節慶、風俗習慣
*蒸糕

## 睇埋
*閏十二月廿五
厘

**厘**又可以寫做**釐**，解做千分之一。厘亦都係唐單位，用響長，重，同地積度。近代亦都解做百分之一。

## 單位
;重(質量)
一厘係一両千份之一咁重。
;長
一厘係一尺千份之一咁長。
;地積
一厘係一畝千份之一咁大。
;數
有千份之一(0.1%)。例如，五厘佣係0.5%。
;息
月息一厘係千分一(0.1%)。年息一厘係百分一(1%)。
;錢
日本明治時期千分一圓。

## 國際單位前綴
近代將國際單位百分一前綴譯做厘。好似一米(metre)百分一譯做一厘米(centimetre)。曾經有一段時間，厘會夾埋單位一齊做一個字，好似厘米變成在糎，厘瓦變成甅。

## 參考
*
*（新華字典)
*
分

**分**係十分一或者百分之一咁解，亦都用來講唐單位。時間上係六十分之一。

## 單位
;長
一分係一寸十分一。

;重
一分係一錢十分一、一両百分一。

;時刻
一分鐘係一個鐘六十分之一。

;百分比
一分即係10%，例如一分利息。

;字頭
萬國單位字頭一分即係十分一，英文，簡寫。例如一分米即係0.1米，即係10厘米。

## 參攷
*
迪士尼碼頭

**迪士尼碼頭**（**Disneyland Resort Pier**），全名**香港迪士尼樂園渡輪碼頭**，係香港迪士尼樂園度假區嘅一座碼頭，位於香港新界大嶼山竹篙灣嘅南面，用來畀香港迪士尼樂園度假區水路交通。工程用咗1.68億港元。

碼頭原本想開條去中環嘅渡輪航線，2005年第一次招標，但係冇人投。香港迪士尼樂園開咗之後一直都冇渡輪服務。香港政府喺2007年再招標，但係都無人問津。而家座碼頭日日嚮處曬太陽，冇乜為，但間中有私人遊艇停泊。泊埋嚟做乜就冇人知，因為碼頭係由香港迪士尼管，私人地方游水、潛水、釣魚、單車、賣嘢通通都唔准。不過碼頭有個公廁冇鎖門，可以方便吓。
尊榮

**尊榮** 有譯 **約翰韋恩** （**John Wayne**，），出世嗰陣叫**瑪利安·羅拔·摩利臣**之後改做**瑪利安·米高·摩利臣**，俾人叫做「公爵」，係一個攞過奧斯卡金像獎嘅美國演員。

喺1999年美國電影組織將佢列喺男星排行榜第 13 位。一個哈利斯做嘅調查喺2007年公佈嘅結果將佢列喺第 3 位。

佢嘅生涯由1920年拍默劇開始，由1940年代到1970年代佢係一個好重要嘅影星。佢同西部片同埋第二次世界大戰嘅記錄片好有關係，但係好多其他類型嘅戲佢都做過。

## 參考
MegaBox

**MegaBox** 係香港嘅一座大型購物商場，喺九龍九龍灣宏照道三十八號嘅企業廣場五期，高19層，面積一百一十萬平方呎，差唔多有太古城中心咁大。佢係東九龍區最大嘅購物商場，亦係全港首座大型垂直式商場。商場入面有旋轉車路，畀人揸車直達商場嘅任何一層。商場主要嘅大型商戶係宜家家居同埋AEON。

MegaBox 響2007年6月1號正式開幕。

## 鋪頭
### 尚流地帶（地下至2樓）
商場低層（地下至2樓）叫做「尚流地帶」。有專門店，同埋時裝鋪。

### 家居創意（3-5 樓）
商場（3-5 樓）叫做「家居創意」,嗰幾層鋪頭主要係賣傢俬，其中包括佔地150,000平方呎同埋全港最大嘅宜家家居，中庭就喺五樓。

### 消閒生活（6-9 樓）
**消閒生活**專區入面，地板主調黃白色，變做深綠色。MegaBox九樓係兒童天地，該層無論喺外牆、天花板、地板、甚至欄河都係以森林為主題。嗰度會有好多售賣兒童用品嘅專門店。喺2024年，佔地2萬呎嘅MegaKids Bazaar變咗ANICHI動漫一番街，合共有17更鋪頭，包括漫畫、精品、動漫主題店舖等等，但淨係維持到2025年就結束

### 娛樂滋味（10-14樓）
**娛樂滋味**專區係昏暗過低層，地板顏色主要係黑同紫。十樓除咗有多間小型食肆外，重設有全港最大兼全香港首個符合國際標準嘅溜冰場，溜冰場嘅玻璃幕牆。十一樓重設有全港首間IMAX電影院。十二樓就有遊戲天地、琴行同恆香棧。十三樓設有多間食肆，主要係中餐廳，十四樓淨係得一間酒樓，其餘位置屬於停車場

## 交通

*港鐵：
**九龍灣站
;巴士
*九龍巴士：
**15A - 藍田平田 ↔ 慈雲山（北）
**28B - 彩福 ↔ 啟業
**74A - 太和 ↔ 啟業
**297 - 紅磡碼頭 ↔ 坑口（北）
*過海隧道巴士：
**107 - 九龍灣企業廣場 ↔香港仔華貴邨
**606 - 彩雲 ↔ 小西灣藍灣半島
**641 - 啟德（啟晴邨） ↔ 中環港澳碼頭（只在平日繁忙時間提供服務）
;小巴
*九龍專線小巴：
**48 - 九龍灣企業廣場 ↔ 順利邨
**68 - 彩雲豐盛街 ↔ 九龍灣企業廣場（循環線）
**106 - 九龍灣企業廣場 ↔ 寶琳
*MegaBox穿梭巴士：
**MegaBox ↔ 九龍灣港鐵站 
**MegaBox → 宏天廣場 → 機電工程署 → MegaBox （淨係喺星期一至星期五提供服務）
**MegaBox → 藍田麗港城 → 藍田港鐵站（茜發道） → 藍田麗港城 → MegaBox（淨係喺星期六及公眾假期提供服務）
**MegaBox → 麗晶花園 → 淘大花園 → MegaBox（淨係喺星期六及公眾假期提供服務）
*****以下係已終止嘅穿梭巴士服務**
****MegaBox → 觀塘物華街（裕民坊）→ 觀塘巧明街 → MegaBox（淨係喺星期六及公眾假期提供服務）
*****2008年1月14號起終止
****MegaBox → 翔龍灣（淨係喺星期六及公眾假期提供服務）

## 註

## 睇埋
*企業廣場五期

## 出面網頁
*MegaBox
莫奈

**莫奈**（**Claude Monet**，） 係法國印象派藝術嘅始祖 。印象派呢個名係由佢其中一幅叫《印象，日出》嘅畫而嚟。

佢生於法國巴黎第九區拉菲街45號（），受洗名奧斯卡-克勞德（），父母一般只叫佢奧斯卡。
 
## 莫奈花園

1870年莫奈結咗婚，生咗兩個仔。嚮1899年巴黎西郊吉維尼花園，莫奈畫咗張畫，叫做「睡蓮．綠色和諧」，入面凝視花葉，遠望水倒影。水池上有條日本拱橋，反映當時印象主義畫家受日本浮士繪藝術影響，法國畫作見到異國情調。

呢個花園係莫奈故居個後花園，而家成為法國旅遊名勝之一。

## 畫

Image:Monet_Umbrella.JPG| 
Image:Auguste_Renoir_-_La_Grenouillère.jpg| 
Image:Bordighera.jpg| 
Image:Claude_Monet_-_1867_-_Garden_at_Sainte-Adresse.jpg| 
Image:Claude_Monet_-_Branch_of_the_Seine_near_Giverny.JPG| 
Image:Claude_Monet_La_Grenouillére.jpg|  
Image:Claude_Monet_-_Water-Lilies_%28Bridgestone_Museum%29.jpg| 
Image:Claude_Monet_-_Twilight%2C_Venice.jpg| 


## 注

## 連出去

* En plein air - 克洛德·莫奈嘅在線展覽
* Hecht Museum
* Claude Monet Images
* Monet page at Webmuseum
* Monet images at Fine Arts Museums of San Francisco
* Claude Monet by himself
* Life of Monet a timeline of Monet's life
* Claude Monet at the Museum of Modern Art (MoMA)
共產黨宣言

**共產黨宣言**（*Manifest der Kommunistischen Partei*）係世界上其中一本共影響力嘅政治書，喺1848年2月21號第一次出版。呢本書係共產主義學者馬克思同埋恩格斯寫嘅，講咗共產聯盟嘅目的同埋計劃。宣言提出咗工人階級革命去推翻資產階級嘅統治，最後帶嚟一個無階級嘅社會。

## 重點
*消滅私有制、資本主義嘅自由經濟。
*推翻資產階級嘅統治。
*無產階級奪取政權後，由當中嘅統治階級進行政治壟斷而唔係各級平分權利。
*一步一步「奪取」資產階級嘅全部資本。
*完全中央指示經濟，並無提及混合經濟
*共產主義者無必須隱瞞上面嘅觀點同意圖。
*上面全部嘅政治任務只能用暴力革命推翻資本主義制度先做到。

## 評價

## 註
*共產黨宣言
大憲章

**大憲章**（**Magna Carta**），或者叫做**Magna Carta Libertatum**（自由大憲章），係一個喺1215年簽嘅英倫憲章。大憲章係憲法最明顯嘅早期影響。大憲章影響咗好多嘅普通法同埋好多文件，例如美國憲法。

大憲章最初因為教宗諾森三世、英王約翰同埋英國嘅男爵喺英王嘅權力上嘅不和而寫嘅，要求國王放棄一啲權利、尊重一啲法律程序同埋接受國王嘅遺願係受法律嘅約束嘅。

## 註解同參考
### 參考
加沙之戰 (2007年)

**加沙之戰**（）喺2007年6月12號至到6月14號發生，結果哈馬斯控制咗加沙地帶。喺法塔克同埋哈馬斯嘅衝突喺6月10號死灰復燃之後，哈馬斯承諾會清除加沙地帶所有法塔克嘅活躍分子。

## 背景
6月10號，哈馬斯武裝分子挾持咗幾個法塔克成員，將其中一個叫Mohammed Sweirki，係巴勒斯坦總統侍衛嘅，由加沙最高嘅嗰座樓，一間15層樓高嘅住宅大廈，掟咗落街。法塔克嘅武裝分子為咗報復，殺咗一間寺嘅負責人Mohammed al-Rifati。佢哋又向首相Ismail Haniya嘅住所開火。啱啱好半夜之前，有個哈馬斯嘅武裝分子俾人由間12層樓高嘅大廈掟咗落街。

喺6月11號，法塔克嘅領導人同埋巴勒斯坦自治政府主席阿巴斯，同埋當時嘅哈馬斯首相Ismail Haniya嘅屋企俾槍同埋炸彈襲擊。http://news.bbc.co.uk/2/hi/middle_east/6744713.stm

## 襲擊
喺6月12號哈馬斯開始攻擊俾法塔克分子佔領嘅據點。幾百個哈馬斯武裝分子畀咗兩個鐘頭期限嗰啲喺裏面嘅人，然後就佔領嗰啲地方。

有個目擊者同法新社講話，一個喺北面嘅法塔克基地叫做Jabaliya嘅城市俾哈馬斯佔領咗。喺加沙市法塔克總部周圍發生咗嚴重嘅械鬥，哈馬斯嘅武裝分子重用火箭炮同埋自動武器嚟打 http://news.bbc.co.uk/2/hi/middle_east/6744713.stm。

喺6月13號，哈馬斯攞咗加沙北部原本係法塔克控制嘅國家安全部。槍手想攞高樓大廈嚟做據點，而哈馬斯就話佢哋已經消滅咗一個喺加沙南北向嘅大路上面嘅一個法塔克據點。喺同一日，同法塔克有聯繫嘅預防性保安部隊總部俾人炸咗，死咗五個人 http://news.bbc.co.uk/2/hi/middle_east/6748811.stm。

喺6月14號，哈馬斯槍手終於攞咗加沙地帶巴勒斯坦預防性保安總部嘅中央大樓。哈馬斯嘅成員攞晒嗰度俾人視為係巴勒斯坦自治政府喺加沙嘅象徵嘅車同埋武器。預防性保安部隊曾經同以色列合作，象徵人物係法塔克嘅Mohammed Dahlan。入去嘅槍手喺嗰度祈禱，然後喺屋頂揮旗。至少10個人死咗。哈馬斯嘅電視台展示咗大廈裏面嘅武器，另加有喺嗰度搵到嘅吉普車、炸彈同埋避彈衣。根據哈馬斯所講，呢啲嘢係喺呢幾個月以嚟以色列同埋美國由埃及偷運入去嘅。

哈馬斯嘅成員喺佢哋叫做「謬論建築群」嗰度祈禱。哈馬斯亦都將附近原本叫做「Tel al-Hawa」嘅地方改名做「Tel al-Islam」。

喺6月14號下晝，美聯社報道話加沙市有爆炸。法塔克嘅官員話係保安部隊由崗位撤走然後炸咗個地方，費事俾哈馬斯攞咗。保安部隊之後去咗第二啲地方駐守。同一日哈馬斯控制咗另一個喺加沙地帶南部嘅，俾以色列、巴勒斯坦同埋歐盟保安部隊監察嘅拉法城。歐盟嘅人事前已經因為安全理由撤走去以色列嘅Ashkelon。

## 政治後果
巴勒斯坦自治政府主席阿巴斯宣佈解散國會同埋進入緊急狀態。巴勒斯坦自治政府首相Ismail Haniya俾人炒，重有阿巴斯透過主席命令統治加沙同埋西岸地區。哈馬斯發言人Sami Abu Zuhri回應話阿巴斯嘅決定係「以習慣上嚟講…唔值得」，認為Haniya就算主席炒佢都重係政府嘅阿頭」。

就咁樣巴勒斯坦自治區自動俾人分做兩部分：俾哈馬斯控制嘅加沙地帶同埋法塔克管嘅西岸。

## 國際態度
美國、歐盟同埋以色列，普遍支持實際控制西岸嘅巴勒斯坦自治政府。喺6月18號，美國同歐盟分別宣布，同巴勒斯坦自治政府恢復正常關係，同埋經濟援助，以色列叫巴勒斯坦自治政府做「夥伴」，而且已經將哈馬斯上台嗰陣凍結嘅關稅，全部交番畀巴勒斯坦自治政府。

## 參考


類:21世紀嘅仗‎
保羅塞尚

**保羅塞尚**（Paul Cézanne，）係一個法國嘅後印象派畫家。佢對馬蒂斯同畢加索嘅影響幾大。

## 作品
### 畫

Image:L'Homme au bonnet de coton, par Paul Cézanne, Yorck.jpg|*Portrait of Uncle Dominique,* 1865-1867, 紐約市大都會藝術博物館
Image:Le Père du peintre, lisant L'Événement, par Paul Cézanne.jpg|*Portrait of the Artist's Father Louis-Auguste Cézanne, Reading,* 1866, 美國華盛頓國家藝廊
Image:Paul Cézanne 052.jpg|*The Black Marble Clock,* 1869-1871
Image:Paul Cezanne, A Modern Olympia, c. 1873-1874.jpg|*A Modern Olympia,* 1873-1874, 巴黎奧賽博物館
Image:Paul Cézanne 115.jpg|*Montagne Sainte-Victoire,* 1882-1885, 紐約市大都會藝術博物館
Image:L'Estaque aux toits rouges, par Paul Cézanne.jpg|*L'Estaque,* 1883-1885
Image:Paul Cézanne 107.jpg|*Mont Sainte-Victoire,* 1885-1887
Image:Les Marronniers du Jas de Bouffan en hiver, par Paul Cézanne, Yorck.jpg|*Jas de Bouffan,* 1885-1887, 美國Minneapolis Institute of Art
Image:Paul Cézanne 014.jpg|*Bather,* 1885-1887, 紐約市現代藝術博物館
Image:Paul Cézanne 060.jpg|*Fastnacht (Mardi Gras),* 1888
Image:Le Garçon au gilet rouge, par Paul Cézanne, National Gallery of Art.jpg|*Boy in a Red Vest,* 1888-1890, 美國華盛頓國家藝廊
Image:Paul Cézanne 125.jpg|*Madame Cezanne in the Greenhouse,* 1891-1892, 紐約市大都會藝術博物館
Image:La Maison lézardée, par Paul Cézanne, Yorck.jpg|*The House with Burst Walls,* 1892-1894
Image:Route de la Montagne Sainte-Victoire, par Paul Cézanne 210.jpg|*Road Before the Mountains, Sainte-Victoire,* 1898-1902, 聖彼得堡埃爾米塔日博物館
Image:Château noir, par Paul Cézanne, National Gallery of Art.jpg|*Château Noir,* 1900-1904, 美國華盛頓國家藝廊
Image:Paul Cézanne 010.jpg|*[[The Bathers (Cézanne)|Bathers]],* 1898-1905, 美國Philadelphia Museum of Art


### 靜物

Image:Nature morte avec tiroir ouvert, par Paul Cézanne.jpg|*[[Still Life]] with an Open Drawer,* 1877-1879, 
Image:Le panier de pommes, par Paul Cézanne.jpg|*Basket of Apples,* 1890-1894, 美國芝加哥藝術學院
Image:Rideau, Cruchon et Compotier, par Paul Cézanne, Yorck Project.jpg|*[[Still Life]], Drapery, Pitcher, and Fruit Bowl,* 1893-1894, 紐約市Whitney Museum of American Art, New York City
Image:Nature morte au Chérubin, par Paul Cézanne.jpg|*[[Still Life]] with Cherub,* 1895, 倫敦Courtauld Institute Galleries


### 水彩

Image:Garçon au gilet rouge, par Paul Cézanne, aquarelle, Yorck.jpg|*Boy with Red Vest,* 1890
Image:Paul Cézanne 151.jpg|*自畫像,* 1895
Image:Moulin sur une rivière, par Paul Cézanne, Yorck.jpg|*Mill at the River,* 1900-1906
Image:Le Pont des Trois Sautets, par Paul Cézanne, Yorck.jpg|*River with the Bridge of the Three Sources,* 1906, 美國Cincinnati Art Museum


### 人像同埋自畫像

Image:Paul Alexis.JPG|*[[Paul Alexis]] reading to [[Emile Zola]],* 1869-1870, 聖保羅藝術博物館
Image:Paul Cézanne 149.jpg|*[[自畫像]],* 1875
Image:Portrait de Victor Chocquet, par Paul Cézanne, Yorck.jpg|*Portrait of Victor Chocquet,* 1876-1877
Image:Portrait de l'artiste au chapeau à large bord, par Paul Cézanne, Yorck.jpg|*自畫像,* 1879-1882
Image:Le fils de l'artiste, Paul, par Paul Cézanne.jpg|*Portrait of Paul Cezanne's Son,* pastel, 1888-1890, 美國華盛頓國家藝廊
Image:Gustave Geffroy - Paul Cézanne.jpg|*Portrait of Gustave Geffroy,* 1895
Image:Paul Cézanne 156.jpg|*自畫像 with Beret,* 1898-1900, 波士頓美術館
新疆

**新疆**（）係中國西北一省。響中華人民共和國裏面，行政上叫**新疆維吾爾自治區**（），簡稱**新**或**疆**，係省級嘅自治區，省城響烏魯木齊。齋計地嘅話，佢係全國最大面積嘅省。新疆係邊疆省份，國內同東接甘肅，東南接青海，南接西藏，國外東北接蒙古國，北接俄羅斯，西北接哈薩克，西接吉爾吉斯、塔吉克、阿富汗，西南接巴基斯坦同印度都爭梗嘅喀什米爾。

新疆全省都響內陸，有好多山同畀山脈間開嘅盤地，亦都有沙漠、草原同綠洲。歷史上有好多唔同種族住過，唐人叫呢度做西域，係絲綢之路所經嘅地方。

## 出面網頁
*新疆地舆总图
巴勒斯坦

**巴勒斯坦**可以有唔同嘅意思，包括下面嘅可能性：

* 巴勒斯坦地區：喺中東嘅地理地區
* 巴勒斯坦國：喺中東嘅有限承認國家（以色列由1967年到而家佔領）
* 巴勒斯坦託管地：歷史上嘅英國託管地
* 巴勒斯坦自治政府：管治西岸地區部分地區嘅政權
* 巴勒斯坦解放組織：一般喺外交代表巴勒斯坦人嘅組織（唔包括哈馬斯）
牙膏

**牙膏**係刷牙用嘅膏。

## 專史

## 化學成份
牙膏嘅化學成份，可以用佢嘅作用嚟分類。

### 防治蛀牙

### 殺菌
而家有啲聲稱可以殺菌嘅牙膏，加咗一種叫三氯生嘅化學品。呢種化學品響嗰啲聲稱有殺菌作用嘅家庭用品度見得到。

### 防治其他牙科毛病

### 研磨劑

### 起泡劑

### 「美白」成份

### 調味料同香料
大部份牙膏嘅味道都係薄荷味，不過，有啲畀細路仔用嘅牙膏會有生果味。有啲牙膏，本身就含鹽（氯化鈉）。

### 其他成份

## 作用

## 氟化物嘅應用

## 參考
* Early fluoride dentifrices by Peter Meiers
* Oral hygiene : Types of Toothpaste - History - Ingredients

## 睇埋
* 2007年毒牙膏醜聞
2007年毒牙膏醜聞

喺2007年，世界多個地方發現有牙膏含有有毒成分二甘醇，大部分發現二甘醇嘅牙膏都喺中國大陸造。令世界各國都要求收番有二甘醇嘅牙膏，不過，中國國家質檢總局唔認為牙膏裏面有二甘醇會危害人體健康。

由於牙膏係日常用品，加上呢件事涉及地區相當多，所以引起外國嘅廣泛關注。

## 現有世界各地對二甘醇嘅安全標準
* 美國：喺甘油原料度，只可以含0.1%嘅二甘醇，否則係唔合指引。
* 新加坡：任何含有二甘醇嘅藥物，都唔畀入口。
* 歐盟、香港：根據歐盟科學委員會嘅建議，喺食品添加劑度，只有可含每公斤0.5毫克嘅二甘醇至叫安全。
* 中國：根據2000年嘅研究報告，只要用低於15.6%二甘醇嘅牙膏就合符安全。由2007年7月11號起，禁止生產、出入口用二甘醇做原料嘅牙膏。
* 日本：少量嘅二甘醇，唔認為會危害健康，但亦唔建議國民使用。

## 事件發展
2007年5月19號，巴拿馬宣布發現兩隻中國牙膏含二甘醇，之後美國FDA根據各地嘅毒牙膏事件，主動抽查美國市面賣嘅牙膏。過咗唔夠半個月，6月1號，美國FDA出新聞稿，話中國三款出口美國嘅牙膏，含百分之嘅二甘醇。雖然美國政府未收過食死人嘅報告，但係根據FDA嘅指引，牙膏同埋藥物嘅甘油原料，最多只可以含0.1%嘅二甘醇。第二日，6月2號，中國國家質檢總局即刻反對美國FDA提出嘅警告，同美國交涉。

幾日之後，6月5號，新加坡健康科學管理局（Health Sciences Authority），驗到三隻中國牙膏，未有響註冊嗰陣披露有二甘醇，要求即刻停賣。6月11號，香港海關宣布，響三款入口香港嘅中國牙膏裏面，發現二甘醇，含量過晒歐盟標準，違反香港嘅《消費品安全條例》，要求全部收番。6月14號，連紐西蘭都驗到中國牙膏有二甘醇，叫人唔好用。

6月15號，中國國家質檢總局要求香港海關取消禁售令，畀返嗰三隻牙膏喺香港賣。美國四個州發現含有二甘醇嘅高露潔牙膏，係南非製造，不過高露潔話佢哋從來冇用二甘醇嚟做牙膏，認為係假貨。日本政府發現，酒店裏面嘅即棄牙刷牙膏，都有二甘醇。

7月11號，中國國家質檢總局發出《關於禁止用二甘醇作為牙膏原料的公告》，禁止全國所有牙膏生產商，買賣、出口、入口、生產含有二甘醇嘅牙膏，唔准用二甘醇作為牙膏原料，如果因為用其他原料，令牙膏有二甘醇成份，出口嗰陣要符合番目的地嘅標準。

## 參考

## 出面網頁
*美國FDA
*中國國家質檢總局
*新加坡健康科學管理局
*歐洲委員會健康及消費者保障部
*日本厚生労働省
*香港海關
冷戰

**冷戰**（）係美國同埋蘇聯以及佢哋嘅盟友之間由1940年代中至到去1990年代初一段衝突、緊張同埋競爭嘅時間。

喺呢段期間，呢兩個超級強國喺唔同嘅方面嚟鬥：軍事聯盟、意識形態、心理、軍事、科技（包括太空競賽）、重有核武等等。冷戰包括咗一個共產嘅東方同埋民主嘅西方之間嘅針對措施大交換，每邊都想令自己強大，而又想同時削弱對方嘅勢力，但係又唔想打「熱」戰。不過，冷戰鬥嘅第一樣嘢，就係鬥意識形態同埋理念。

冷戰最終以1990年代前蘇聯瓦解同埋東歐共產國家冧檔收尾。

## 語源

第二次世界大戰結束前嘅**[[1945年]]2月**至**[[1989年]]12月**，持續咗44年。因為作為盟友嘅美國同蘇聯之間冇直接發生軍事衝突，所以冇發生「熱戰」或「熱烈戰爭」。因此，「冷戰」呢個詞用來形容兩者之間冇直接軍事對抗嘅情況。

「冷戰」呢個詞最早係佐治奧威爾用嚟評論詹姆斯·伯納姆嘅理論，後來伯納德·巴魯克亦有使用過。美國政治評論家沃爾特·李普曼喺1947年出版嘅書籍《冷戰——合眾國外交政策研究》中亦使用咗呢個表達，令到「冷戰」呢個詞全球廣為流傳。

各陣營之間並非所有成員嘅利益完全一致，喺某啲政策或者外交關係上有時未必會合作，反映出呢係一個基於意識形態嘅全面同盟同合作關係。

## 概要

### 陣營
喺冷戰期間，歐洲係雙方對立嘅界線，蘇聯領導嘅**共產主義陣營**集中喺東歐，所以叫做「**[[東歐社會主義國家|東方]]**」，而以美國領導嘅**資本主義陣營**集中喺西歐，所以叫做「**[[西方國家|西方]]**」。呢種對立唔單止影響到軍事、外交同經濟，仲對太空開發、航空技術、文化、體育等方面都有重大影響。此外，喺冷戰嘅對立結構下，西歐嘅統合加快，走向了歐洲共同體嘅形成。由雅爾塔會議開始，到馬爾他會議結束，所以有「**從雅爾塔到馬爾他**」嘅說法。

唔止喺歐洲，亞洲、中東、南美洲等地都出現咗各自嘅支持機構同盟，將世界分成兩大陣營。由於雙方之間嘅交流有限，經濟同人員交流都唔多，冷戰爆發時期嘅英國首相邱吉爾形容呢種情況為「鐵幕」。

未加入美國陣營同蘇聯陣營嘅國家叫做「**[[第三世界]]**」，佢哋喺兩個陣營嘅影響下來回擺盪。不過，啲國家亦利用兩個陣營嘅矛盾，通過「援助外交」喺兩邊攞到大量援助。另外，否定美蘇對立結構嘅國家，如印度等，提倡不結盟主義，推動第三世界嘅團結（不過有啲國家只係名存實亡）。此外，經濟發展得好嘅開發中國家有時叫做「**第三世界**」，而經濟發展慢嘅開發中國家就叫做「**[[第四世界]]**」。

### 特徵
冷戰時期嘅世界有以下三個特徵：
# 秩序長期固定，變化少
# 「質量唔如數量」嘅大量生產社會
# 核武即係原子能主導嘅技術

最終喺1991年，作為東方陣營領導嘅蘇聯崩潰，西方陣營，包括日本、美國、西歐等，獲得勝利。冷戰結束後，美國成為唯一嘅超級大國。然而，喺2010年代左右，俄羅斯喺軍事上嘅復興、中華人民共和國喺經濟同軍事上嘅急速增長，仲有同美國、英國、法國、日本、韓國、澳洲、菲律賓、加拿大等民主主義國家嘅對立，以及俄羅斯同烏克蘭之間嘅軍事對立，使得全球形勢變化多端，流動性增加。

### 美蘇嘅數據比較

## 冷戰史研究
冷戰因為對全球戰後國際政治有重大影響，關於其起源、發展同終結有唔同嘅解釋同爭議。以下會講解學術上冷戰史研究入面嘅爭議。

### 冷戰起源論嘅爭議
冷戰史研究入面有唔同嘅爭議點，但最主要嘅爭議係「冷戰係咩時候同點解出現嘅」嘅冷戰起源論。呢個爭議主要係圍繞西方陣營最大嘅參與國——美國學界，進行得非常活躍。

冷戰起源論爭議有兩個特點。第一，冷戰起源論爭議同第二次世界大戰等歷史爭議唔同，因為佢係討論一個同時代持續嘅情況嘅起源，所以例如越戰，研究會受到當時事件同問題關注嘅強烈影響。第二，呢個爭議主要集中係美國學界，同資料公開嘅速度有關，結果使分析重點放喺美國。通常，研究學派可以分為傳統學派／正統學派、修正主義學派同後修正主義學派。

## 註

## 參考

## 睇埋
* 新冷戰
* 冷戰時間表
大洋

**大洋**（，英文：Ocean），傳統嘅廣東話係叫**洋海**（），亦都叫**海洋**，係地球水體嘅重要部分，係好大面積嘅海或者洋。佢係一笪總共佔地球表面七成，大概3萬6100萬平方千米嘅鹹水。差唔多一半嘅大洋嘅深度超過三千米。平均嘅海水鹹度係大概千分之卅五（3.5%），差唔多所有海水鹹度係喺千分之卅一至到卅八之間。

## 概要
一般認為有多個大洋，但呢啲水域，從地球規模嚟睇，其實係一個連貫嘅海水域，有時會叫做「世界海洋」(World Ocean) 或者「球海洋、球海」(global ocean) 。呢個概念，指嘅係一個不斷交換部分嘅連續水體，喺海洋學入面係一個重要同基本嘅概念。

一般嚟講，大洋嘅區分係根據大陸同各種列島分開，而家被認為有五大洋（以下按照面積排序）。
* 太平洋：被亞洲、澳洲以及美洲圍住嘅海。
* 大西洋：被美洲、歐洲同非洲圍住嘅海。
* 印度洋：被南亞、非洲同澳洲圍住嘅海。
* 南極海（南冰洋、南大洋、南極環海）：包圍南極嘅海，有時會被視為太平洋、大西洋同印度洋嘅延伸部分。
* 北極海（北冰洋、北大洋、北極環海）：包圍北極，被北美洲同歐亞大陸圍住嘅海，有時會被視為大西洋嘅延伸部分。
太平洋同大西洋有時會喺赤道以南北分界。狹窄嘅地區會叫做海、入海口、灣、海峽等等。

喺地質學上，大洋可以話係被海水覆蓋嘅狹義嘅（海底地殻、海洋地殻）範圍。海洋性地殻係喺中央海嶺生成，約6公里厚，主要係玄武岩質嘅板塊，比平均40公里厚，花崗岩質嘅密度高。

## 語源
以前喺中國，海用「海」呢個詞去表達，但自從宋朝以後，「洋」開始用嚟表達水域，去到清朝末年，「洋」逐漸用作翻譯 ocean。所著嘅《地理全志》入面提到「水土」，話「洋」係水流嘅最大分支，「海」係洋嘅最大分支，定義咗「海洋」係總稱。而且，喺《水土略分論》入面，呢本書將世界嘅海分成五個「五洋」（五大洋）。另外，中國首次使用「太平洋」呢個名稱都係喺呢本書度。

## 大洋嘅邊界

### 北極海
北極海覆蓋咗大部分北極，沿住北美洲同歐亞大陸嘅海岸分隔開，但有時會視為大西洋嘅一部分或者三角江。

國際水路機構 (IHO) 喺1953年出版嘅《Limits of Oceans and Seas》第三版定義咗以下嘅範圍。
*格陵蘭 -（格陵蘭海北限）- 斯匹次卑爾根島 -（北緯80度線）- 北東島，李·史密斯角 -（巴倫支海北限）-  -（卡拉海北限）-  -（拉普捷夫海北限）- 科特列尼島北端 -（東西伯利亞海北限）- 弗蘭格爾島北端 -（楚科奇海北限）- 巴羅角 -（波弗特海北限）- 王子派特里克島嘅蘭德·恩德角 - 布魯克島嘅馬利角 - 波登島嘅麥凱角 - 艾森島嘅艾斯基遜角 - 梅恩島西北 - 阿克塞爾海伯格島嘅斯托爾華爾提角 - 埃爾斯米爾島最西嘅柯爾蓋特角，沿住北岸到哥倫比亞角 - 再返到格陵蘭嘅摩里斯·傑薩普角。

### 北大西洋
國際水路機構 (IHO) 嘅定義如下。
*西：加勒比海東限 - 墨西哥灣東南限 - 古巴北岸 -（芬迪灣西南限）- 佛羅里達州 基韋斯特，芬迪灣西南限，聖勞倫斯灣東北限
*北：加拿大嘅拉布拉多地區 -（戴維斯海峽南限）- 格陵蘭 -（格陵蘭海同挪威海西南限）- 設得蘭群島
*東：北海西北限同北限及西限 -（愛爾蘭海南限）-（布里斯托爾海峽西限）-（英吉利海峽西限）-（比斯開灣西限）-（地中海西限）
*南：巴西沿岸 -（赤道）- （幾內亞灣西南限）

### 南大西洋
國際水路機構 (IHO) 嘅定義如下。
*西南：火地島 -（智利嘅合恩角沿線嘅子午線 (67°16'W)）- 南極洲，麥哲倫海峽入口位於火地島嘅到
*西：拉普拉塔河河口
*北：北大西洋南限
*東北：幾內亞灣界限
*東南：阿古拉斯角 -（東經20度線）- 南極洲
*南：南極洲

2000年，IHO重新定義咗大洋，將大西洋南限劃定喺南緯60度線，南面海域劃為南極海。不過，由於澳洲提留意見，新定義未獲批准。

### 印度洋
國際水路機構 (IHO) 嘅定義如下。
*北：阿拉伯海同拉克卡代夫海南限 - 孟加拉灣南限 - 東印度群島南限 - 大澳洲灣
*西：阿古拉斯角 -（東經20度線）- 南極洲
*東：塔斯馬尼亞島嘅 -（東經146度55分線）- 南極洲
*南：南極洲

IHO喺2000年亦將印度洋南限設喺南緯60度線，將其南面劃入南極海。但呢個定義都未有正式批准。

## 區分帶

大洋係因應物理學同生物學嘅情況而劃分嘅。大洋所有嘅部份，即係叫做漂游區分帶 (pelagic zone)，都係根據水深同光線嘅穿透程度嚟劃分。有光層 (Photic zone) 又叫表層，就係生物仲感應到到太陽光嘅極限範圍，大約係深度100-200米嘅範圍。不過，100-200米嘅部分又叫做薄光層 (Dysphotic/Disphotic zone)，因為嗰度嘅太陽光只係得5%左右，做唔到充分嘅光合作用。再深過去，即係200米以下嘅無光層 (Aphotic zone)，除咗少數例外，基本上冇光合生物可以生存。

遠洋嘅有光層又叫做表海水層 (epipelagic)，而無光層就垂直劃分成幾層。 (mesopelagic) 係最上層，深度去到1000米。跟住係漸深層 (bathypelagic)，深度係2000-3000米度。深海平原上層到大約6000米左右嘅範圍叫做深海層 (abyssalpelagic)。最深嘅部分就係包括海溝嘅超深海層 (hadalpelagic)

漂游區分帶仲可以根據無光層部分嘅嚟劃分。呢個就同深海嘅三種形狀對應。漸深層 (bathyal zone) 係大陸棚落到4000米深嘅範圍，深海域 (abyssal zone) 係海底4000-6000米嘅部分，而超深海帶 (Hadal zone) 就係對應超深海帶嘅最底層。

漂游區分帶仲可以分做 (neritic zone) 同 (oceanic zone) 兩種。沿岸地帶對應大陸棚部分嘅水域，而海洋地帶就係指開放水面嘅全部範圍。另外仲有沿岸帶 (littoral zone) 同潮間帶 (intertidal zone) 嘅劃分。前者係喺漲潮同退潮之間嘅位置，即係海同陸地嘅邊界。後者係潮汐影響到嘅範圍。

## 物理特性
### 海水

全世界嘅海洋面積係361億平方公里（1億3900萬平方英里）。體積係13億立方公里（3億1000萬立方英里），如果換做立方體，每邊就有1111公里咁長。平均深度係3790米（12430英尺），最深嘅地方有10923米（6787英里）深。全世界海洋面積有過半係深過3000米。水深超過200米嘅廣闊水域佔咗地球表面嘅66%。呢啲數據冇計埋裏海等冇同外海相連嘅海。

### 顏色
大洋嘅藍色係由好多因素造成。最大影響嘅係溶解咗嘅有機物同葉綠素。但係，沿岸海域嘅泥沙顏色（黃海）、藻類顏色（紅海）或者植物性浮游生物嘅黃色混埋就唔會變成咁藍。黑潮係因為睇落嘅顏色而改名，實際上係因為呢股海流入面嘅物質好少，透明度好高，所以冇乜吸收到波長短嘅藍色光，睇起嚟就會係藍黑色 (2010-8)}}ニュートン2010年8月號，22-23頁，咩嘢造成「黑潮」]]。

## 睇埋
*世界大洋

## 攷

## 文獻
*
*
*
*
*
*
*
*
阿巴斯

**馬哈茂德·阿巴斯**（阿拉伯語：محمود عباس）（**Mahmoud Abbas**，），花名**阿布·馬贊**（ابو مازن，**Abu Mazen**），係依家巴勒斯坦自治政府嘅主席。

阿巴斯於2003年被當時嘅自治政府主席阿拉法特選為總理。阿巴斯同以色列總理沙龍以及美國總統喬治布殊進行咗一系列談判，爭取和平解決以巴衝突。

阿巴斯喺擔任總理後幾個月2003年9月6號就辭職，傳聞話係因為同阿拉法特意見不合。2004年阿拉法特死咗之後，做自治政府臨時主席，2005年1月贏咗巴勒斯坦大選，接替阿拉法特做主席。
糴米

**糴米**（讀笛米，dek6 mai5 ）即係去買米。廿世紀五六十年代嘅香港成日噉講。當時飯一餐之中必備嘅，喺未有超級市場、網上購物嘅年代，每家人買米就係去米舖，米舖工人拎著一袋袋米糧送貨，隨處都見到，去米舖買米就係糴米**。** 

## 詞
用嚟做動詞多，喺廣東話裏面糴字有好忙、瀕撚嘅意思，例：「走糴」。

## 古籍出處

【糴】字 出處古雅。《左傳 隱公六年》噉記載︰「公為之請糴於宋、衛、齊、鄭、禮也。」而戰國末年寫成嘅《商君書 墾令》亦有記載道︰「使商無得糴，農無得糶。」糴字歷史悠久。

## 地方
台灣有條百年歷史嘅「糶米古道」，係舊時農民行出來嘅山路，中途中立有一間廟，叫「糶米公廟」。

## 睇埋
*米舖
*糶

## 攷
藍箭

**藍箭**係中國大陸嘅一款高速火車，宜家停駛緊。藍箭有好多嘢好似歐洲火車，例如成抽車由一架電力火車頭拖住。

藍箭用交流電摩打，唔同以前啲車頭咁用直流電摩打。中華人民共和國鐵道部喺2000年向法國買咗VVVF牽引變流器畀藍箭用，可以跑時速200公里；試車嗰陣重去到238公里。

藍箭用嘅車頭由株洲電力機車造，載客車卡由長春軌道客車造，一共整咗8抽。批車由新車落地開始，透過廣州中車，全部租晒畀廣深鐵路用，喺2001年開始載客。隨著「和諧號」喺2007年開始載客，廣鐵喺2007年7月將批「藍箭」全部調晒畀坪石至韶關線。

至到2008年1月，全部8抽藍箭已經唔載客，等緊租畀成都鐵路局，最快會喺2月中運去重慶。http://www.cq.xinhuanet.com/2008-02/05/content_12411898.htm

有人話，藍箭係模仿X2000造出嚟嘅，例如用嘅牽引摩打都係Adtranz貨。
怎樣打飛機

《**怎樣打飛機**》係由中國人民解放軍廣州軍區司令部出版嘅作戰手冊，封面寫住係1965年2月15號出版，本書係教人點樣用輕型武器去將啲戰機射落嚟。2006年，有中國大陸網友貼咗呢本嘢個封面入討論區，引起好多人討論，同埋喺度估入面啲嘢係乜，因為喺廣東話入面，「打飛機」係「手淫」嘅代詞。

## 出面網頁
*打飛機實用指南，蘋果日報2006年8月21日
*打飛機秘訣曝光，蘋果日報2006年9月17日
*《怎樣打飛機》出版四十年後淪為笑話一則─2006年8月21日《頭條網》戰鬥格，作者：鴻昭
*中國史上第一個用機槍打下飛機的士兵─《鼎盛軍事論壇》2005年7月27日
*訪抗美援朝戰爭一級戰鬥英雄趙寶桐─《時代潮》2000年第11期
中國人民解放軍

**中國人民解放軍**（），係中華人民共和國嘅軍隊名，通常就叫**解放軍**（）。軍隊由中央軍事委員會指揮

直至2024年，成支軍隊嘅現役軍人有203.5萬人，預備役51萬；其中陸軍96.5萬，海軍35萬，空軍40萬；另外重有150萬武警。

中國人民解放軍嘅歷史可以追溯到1927年8月1日嘅南昌起義，由中國共產黨所領導嘅國民革命軍部隊，之後呢支軍隊喺第一次國共內戰期間被改編為中國工農紅軍，又喺抗日戰爭暨第二次國共合作期間改組為國民革命軍新編第四軍與國民革命軍第八路軍。至1946年第二次國共內戰爆發後，解放軍之稱呼開始出現，隨後於1947年10月10日，中國共產黨主席毛澤東起草嘅《中國人民解放軍宣言》發布時正式啟用現名至今。人民解放軍隊喺中國共產黨歷史同中華人民共和國嘅歷史上發揮咗重要作用，並參加咗抗日戰爭、國共內戰、抗美援朝戰爭、1962年對印自衛反擊戰、中蘇邊境衝突、對越自衛反擊戰等幾次戰爭。

「為人民服務」係人民子弟兵最大宗旨

### 軍人誓詞

## 睇埋
*中央軍事委員會
*中國人民解放軍駐香港部隊
*中國人民解放軍駐澳門部隊
*抗美援朝
上網

**上網**（英文：**online**），係香港人創作嘅通俗術語（國語入邊亦有相同用法），意思即係登入互聯網度瀏覽網頁，收發電郵或者同其他人喺網上作即時互動…等；主要係通過電腦、手提電話同電子手帳…等嘅設備去進行嗰啲同網絡世界溝通嘅活動。

不過對於登出互聯網就冇一定嘅術語，例如冇人會用「下網」、「出網」或者「落網」呢啲咁奇怪嘅用詞，通常只會用返英文講法："Offline"，響國語入邊會用「下線」。
歷史學

**歷史學**，簡稱**史學**，係研究人類社會過去一切問題在內嘅科學。歷史學唔係信條、教義、文學。歷史科學嘅目的就係盡可能噉接近真實情況。

## 研究方法

其實早喺西周嗰陣已經有「作冊」、「史某」呢啲講法。「史」喺西周時期就係負責記錄嘅人。喺中國古代，記錄歷史分兩種：一種係皇家嘅，另一種係民間嘅。西周嘅金文就係皇家史學嘅代表作，而春秋同史記就係民間史學嘅經典之作。歷史學喺中國古代皇家教育入面都係一個好重要嘅部分。

講到歐洲嘅歷史學，佢嘅鼻祖就係修昔底德、希羅多德同天主教會嘅史學。到咗啟蒙時代之後，啲人就開始注重理性思考，好似伏爾泰寫路易十四時代嗰陣咁。普魯士嘅蘭克就從語言、民俗調查同埋政府檔案入手嚟寫歷史。佢睇咗好多普魯士、意大利嘅官方檔案，仲有塞爾維亞民族嘅語言資料，呢啲嘢喺當時都係好受重視㗎。到咗20世紀，歷史學研究嘅範圍就擴大到社會經濟問題，好似年鑑學派、公共史學、口述歷史咁。

### 性質
雖然係噉，但係講到歷史學家做啲乜嘢，佢哋都有幾個共通嘅特點：

首先，想話自己做緊歷史學研究，就一定要揀同真實嘅過去有關嘅題目。史學家唔可以亂咁作故仔，講啲冇發生過嘅嘢，呢一點同文學好唔同。歷史學要有證據先得，講乜都要有充足嘅理據支持。歷史學家用嚟做證據嘅嘢，我哋就叫做「史料」。不過喺1970年代之後，隨住所謂嘅後現代思潮興起，西方史學界就出現咗啲較為激進嘅理論家，好似海登·懷特咁。佢從語言學同修辭學嘅角度去分析歷史書寫嘅結構，話歷史同文學其實冇乜本質上嘅分別。

第二，歷史學家寫歷史嗰陣要盡量唔好加入自己嘅主觀意見，唔可以喺做研究嘅時候講自己嘅立場。因為歷史學家都相信自己做嘅嘢係要幫而家嘅人重建真實嘅過去。如果加入太多自己嘅立場，會令到真相變晒樣，咁呢啲「史料」就冇人用得著喇。不過錢鍾書就覺得，就算幾客觀嘅「史料」都避免唔到真相會有啲變樣，佢話「史學好難逃得過失真呢個劫數」。錢鍾書雖然贊成司馬光用野史小說嚟寫《通鑑》，但佢都話「啲稗史小說、街頭巷尾嘅傳聞，就算唔可以當做係真實嘅歷史事實，都可以用嚟睇人性同人心㗎。」

第三，歷史學家除咗要重建過去之外，最緊要嘅係要解釋點解過去會發生呢啲事，同埋呢啲事對而家嘅人有咩意義。所以歷史學家同律師、政治人等其他讀歷史嘅人唔同，歷史學家研究歷史嘅時候係想搵出歷史背後嘅脈絡，唔係要評判古人嘅是非對錯。歷史學家要從唔同角度去解釋過去，唔係用而家人嘅眼光去批評以前嘅人。

傳統上，歷史學家做研究係為咗搵某個大問題嘅答案，而呢個大問題通常同當時嘅人有密切關係。呢一點令到歷史學家同純粹鍾意舊嘢嘅人有分別。中國史嘅奠基者之一司馬遷就話史學嘅目標係「究天人之際，通古今之變，成一家之言」。歷史學者可能會為咗解決而家政治改革嘅問題去研究古代政治改革嘅成敗得失，唔會冇理由噉樣去研究啲同而家生活冇關係嘅嘢。歷史學唔係為咗堆知識而堆知識，相反，佢係為咗某啲特定目的先至去做有計劃嘅研究。不過，到咗20世紀後期，隨住微觀史同文化史嘅興起，傳統嘅歷史觀就受到挑戰。女權主義同酷兒理論等「後學」嘅新興學派就批評傳統史學同社會上層階級嘅關係太密切，話而家嘅研究方向忽略咗邊緣人群同底層社會。

## 文體
傳統嘅中國歷史著作可以分為以下三種體裁：

# 編年體。以歷史事件發生嘅時間為順序去編撰、記述歷史嘅一種方式。
# 紀傳體。以人物立傳記（皇帝嘅傳記叫做「紀」，一般人嘅歷史就叫做「傳」，記載諸侯叫做「世家」，特殊情形嘅人物叫做「載記」，記載制度、風俗、經濟嘅叫做「志」，以表格排列歷史大事叫做「表」）嘅方式記敘史實。
# 紀事本末體。

## 研究範疇
即係史學方法。一般歷史研究會採用史料嘅收羅同編輯。

* 舊史學方法
* 新史學方法
** 口述史學法
** 計量史學法

## 史觀
* 歷史材料嘅真確性，可信性同埋完整性
* 歷史學理論框架
* 道德評價
* 歷史修正主義同歷史嘅正統教義
* 歷史嘅後設敘述

## 分支學科
* 英雄史觀vs人民史觀（群眾史觀）
* 大歷史觀
* 全球史觀（整體史觀）
* 文明史觀
* 現代化史觀
* 社會史觀
* 反事實史觀
* 理性史觀
* 人本主義史觀
* 科學主義史觀
* 機械唯物主義史觀
* 唯物主義歷史觀（唯物史觀）
** 經濟史觀
* 階級史觀
* 革命史觀
* 循環史觀vs進步史觀
* 陰謀史觀
* 虛無主義史觀
* 自虐史觀
* 皇國史觀
* 正統史觀
* 中國史觀（以中國為中心嘅史觀）
* 臺灣島史觀
* 同心圓史觀（台灣主體性）

## 學派
政治史|思想史|經濟史|法制史|社會史|人口史|文化史|科學史|醫療史|婦女史|外交史|教育史|傳播史|藝術史|文學史|史學史|歷史語言學|譜牒學|方志學|歷史哲學|金石學|軍事史|歷史地理學|醫學史|

中華人民共和國教育部定義嘅歷史學一級學科有：考古學、中國史、世界史。

* 蘭克學派
* 實証史學
* 年鑑學派
* 斯賓格勒學派

## 參考
McKay對應

**McKay對應** (**McKay correspondence**)，係種連結幾何、組合學同埋代數嘅基本關係。基本關係解釋咗幾何原本結尾嘅柏拉圖立體(*Platonic solids*)分類。

## 代數方面
### 基本
設
*SU(2)係兩維嘅幺正羣(*special unitary group*)。
*R係SU(2) 嘅基本（兩維）表示(*standard representation*)
*G 係 SU(2) 嘅有限子羣。
*{R[i] | i∊ I }係G嘅全部唔約得表示 (*irreducible representation*)
*m[i,j] 係整數，描述張量積分解：R[i] ⊗R = m[i,j] R[j]。
再設
Γ 係幅有向圖(*directed [[graph]]*，或*[[quiver]]*)，其頂點相應各 i∊ I ，再由頂點 i 向頂點 j 畫 m[i,j]支箭嘴。

咁，McKay 話：
*呢幅圖係A、D 或 E 型嘅仿射Dynkin圖 (*[[:en:affine Dynkin diagramme]]*)。

## 幾何方面
### ADE型奇點

## 物理方面

## 參攷
*John McKay 響 Usenet Sci.Math 嘅一篇文，由John McKay電寄畀Tony Smith
*Miles Reid, McKay Correspondence

## 出面網頁
*http://math.ucr.edu/home/baez/ADE.html
北角站

**北角站**（；）係一個港鐵站，係同埋一個地底跨月台轉車站，係將軍澳綫嘅總站。

北角站係全港鐵系統中第二深嘅車站，車站有七層，包括兩層地底商場、一層大堂、兩層機房同埋兩層月台。

## 車站結構
### 車站樓層

### 車站大堂
#### 車站商店及自助服務

### 車站月台
現時北角站設有4個月台，並以非開放式嘅島式月台排列。北角站開設初期得2個側式月台畀港島綫用，曾經係全港鐵系統中最深嘅車站，月台離地面38米。鰂魚涌站擴建後，取代北角站成為最深嘅車站（深42米）。

後來，因為鰂魚涌站轉綫通道紓緩工程，地鐵公司（家下叫港鐵公司）喺港島綫月台南面起多兩個月台，並起埋轉乘通道連接，令北角站成為港島綫同將軍澳綫嘅轉車站。北角站原本有2個側式月台，不過喺工程過後變成非開放式嘅島式月台。

雖然喺北角站轉車較鰂魚涌站方便，由於將軍澳綫月台係後期加建，故此相對於其他太子站、油塘站等跨月台轉車站嘅轉乘通道，北角站來往兩綫嘅轉乘通道較長。現時喺轉乘通道內有張貼告示及廣播，勸導乘客唔好喺月台上追車。

此外，北角站嘅兩個機房層都設喺大堂同埋高層月台之間，故此高層月台（即2號月台）同大堂間嘅高度相隔較深，而兩個月台之間嘅距離就淺啲。

### 車站出口

*A - 渣華道
**A1 - 粤華酒店、香港凱悅尚萃酒店、北角匯、香港基督教服務處、ibis世紀軒、渣華商業中心、渣華道、渣華道市政大廈、北角碼頭、和富中心、海璇
**A2 - 春秧街、寶馬花園、馬寶道、書局街、國賓商場
**A3 - 國賓商場
**A4 - 華匯中心、香港家庭褔利會、職業安全健康局、樂施會
*B - 英皇道
**B1 - 華豐國貨、僑冠大廈、英皇道、新都城大廈、新都城百貨公司、樂嘉中心、新光戲院、華懋交易廣場二期
***設有升降機及失明人士引導徑往返地面
**B2 - 樂嘉中心（麥當勞地庫）
**B3 - 健威花園、香港大學教學中心、基督教國際神召會、港運城、琴行街、樂嘉中心
**B4 - 富雅花園、百褔花園、王仁曼芭蕾舞學校、明慧國際幼兒園暨幼稚園、丹拿花園、七姊妹道

### 鄰接車站

## 接駁交通
*電車
*城巴：
**2、2A、8H、8X、10、18、18P、18X、19P、23、23X、27、33X、38、41A、42、42C、63、65、77、77A、81、81A、82、85、85A、85P、99、A11、A12、N8X、N72、NA11、NA12
*過海隧道巴士：
**102、102P、106、106P、110、112、116、307P、382、600、601、603A、606、606A、608、613、613A、619、619X、671、678、679、680、680B、680P、682、682A、682B、690、907D、933、952C、962C、969C、976、976A、979、986、987、989、N118、N122、N619、N680、N691
*港島專線小巴：
**33 - 康怡花園 ↔ 北角（馬寶道）
**56 - 北角（馬寶道） ↔ 半山（羅便臣道）
**65 - 北角（堡壘街） ↔ 東區醫院
**其他路線：69
*新界專線小巴：
**18、61

## 利用狀況
北角站響北角英皇道下，由於車站接近私人樓同埋學校，因此喺一日內唔同時間都有唔少乘客利用呢個站。鰂魚涌站轉綫通道紓緩工程後，北角站成為一個轉車站，所以北角站分流部份往返九龍嘅乘客，用呢個站轉將軍澳綫及港島綫。但係，呢個站只為將軍澳綫乘客往返九龍東或將軍澳以及港島綫往上環至炮台山沿途各站提供轉乘。將軍澳綫乘客如果往返九龍東或將軍澳及港島綫嘅太古站至柴灣站，用鰂魚涌站轉車會比用呢個站更方便，但係好多乘客唔想行鰂魚涌站冗長嘅轉綫通道轉車，所以會用北角站轉車。 

由2009年6月9號開始，港島綫逢星期一至五上晝繁忙時段增設北角站至上環站嘅短程特別班次疏導本站大量乘客，短程特別班次喺**太古側綫**開出。

## 車站歷史

### 早期系統及港島綫（1967-1985）

1967年，地鐵規劃港島綫初稿中，位於北角地區嘅車站叫做「**七姊妹站**」，位置喺鰂魚涌健康邨之下。1981年，因為鰂魚涌用地規劃作出更改，原有位置改作污水處理廠，車站向西移，並改叫「**北角站**」，北角站喺1985年5月31號啟用。

### 鰂魚涌轉綫通道紓緩工程（1998-2001）

為紓緩鰂魚涌站轉綫通道嘅擠塞情況以及未來嘅將軍澳綫乘客量需求增加，港鐵公司決定喺北角站港島綫月台南面起多兩個月台，並將觀塘綫由鰂魚涌站暫時延長至北角站，直至將軍澳綫工程完成後一併列入將軍澳綫內。由於地底設施密集，而且原本車站上嘅工地已經起咗樂嘉中心及國賓大廈，所以若果要擴建車站，有關工程需要搵過塊新工地。結果政府決定清拆房協嘅丹拿山邨，並把丹拿山夷平，喺丹拿道地底下面起新月台，用通道連接現有港島綫月台。

2000年1月7號，擴建工地發生三級火，導致工程延誤，月台喺2001年9月27號下晝2點啟用，所有觀塘綫列車即時改以北角站為終點站。

### 將軍澳綫通車（2002）

2002年8月4號，將軍澳綫局部通車，觀塘綫總站由北角站改為油塘站，原本嘅北角站及鰂魚涌站改屬將軍澳綫，當時將軍澳綫只來往油塘站、鰂魚涌站及北角站。

2002年8月18號，將軍澳綫全綫通車，由北角站開出嘅列車可以直達寶琳站，同時觀塘綫總站由油塘站延長至調景嶺站。

### 將軍澳綫新行車模式（2009）
為配合康城站喺2009年7月26號啟用，將軍澳綫喺7月19號開始實施新行車模式。繁忙時間（平日上下晝、星期六上晝）列車以四班做一組，每隔2分30秒一班，頭三班列車將來往寶琳站，第四班就來往康城站。四班列車聯合服務將軍澳站至呢個站一段路線，實際上係加密咗班次，但係去寶琳站同坑口站嘅列車就減少，等車時間亦會長咗。

而喺非繁忙時間、星期日同埋公眾假期，若果乘客要去康城站，要喺調景嶺站或者將軍澳站轉康城穿梭列車。

## 上一站‧下一站

### 列車班次

## 註

## 出面網頁
* 港鐵公司－北角站街道圖
* 港鐵公司－北角站位置圖
* 港鐵公司－北角站列車服務時間
奧克蘭文法學校

**奧克蘭文法學校**（ **Auckland Grammar School**），係一間喺紐西蘭屋崙嘅公立中學（男校）。有九至十三班（Year 9 to 13），學校有啲宿位畀寄宿生，佢哋住響學校隔離嘅一幢樓。奧克蘭文法學校係紐西蘭最大嘅學校之一。學校喺1868年係奧克蘭政府比錢起嘅。

## 出面網頁
* 學校官方網站
* 定期更新嘅校網
束棒

**束棒**（拉丁文：**fasces**），音譯法西斯，喺古羅馬係權力同威信嘅標誌。束棒係一支被多支綁埋一齊嘅木棍圍繞嘅斧頭。

喺官方場合，高級官員嘅衞兵所持嘅束棒，就代表到來嘅官員級別同權利。按官員級別嘅不同，佢哋嘅束棒數量都唔同。有揸束棒招待嘅官員有最高裁判官、地方長官、最高執政官、總督、獨裁者同皇帝。按羅馬歷史學家嘅描述，上古羅馬國王就已經持束棒，作為佢哋權力嘅象徵。

束棒綁埋一齊嘅木棍代表團結，而斧頭（古代用嚟斬頭用）就代表最高權力。斧頭喺地中海地區好早就有代表權力嘅意義。喺羅馬勝利遊行過程裏面，特別勇敢嘅士兵都可以持斧頭（但唔係束棒）。按羅馬傳統，一個官員進入羅馬城後，束棒嘅斧頭個頭一定摘落嚟，只得獨裁者至畀帶斧頭嘅頭入羅馬城。

束棒代表權力同威信嘅意義一直延續到今日：
*法國嘅護照封面上有束棒嘅標誌，呢個標誌係拿破侖引入。
*西班牙警察嘅標誌係束棒。
*束棒最出名係喺20世紀上半葉，畀意大利法西斯黨用嚟做標誌，從此引出咗法西斯主義。
*瑞士聖加侖嘅州徽係一支束棒。
*美國首都華盛頓林肯紀念堂林肯像嘅座位正面，亦都有束棒嘅圖像。
天后站

**天后站**（；）係香港一個鐵路站，喺港鐵之上。個站喺銅鑼灣東側，維多利亞公園東面，高士威道至英皇道地底。個名係因為附近有間銅鑼灣天后廟而得嚟嘅。喺個站起咗之後，銅鑼灣呢部份，亦都畀人誤叫「天后」。其實個站附近就係銅鑼灣街市。

## 車站結構
### 車站樓層

### 車站大堂
天后站係一個地底車站，共設有10條扶手電梯。其中8條連接大堂同各月台，其餘2條則往返車站大堂同A出口。2005年12月更整多1部升降機，方便乘客來往大堂同月台。另外，為節約能源，本站嘅10條扶手電梯中會有5條喺非繁忙時間期間暫停使用。

#### 車站商店同自助服務
而家，天后站共設有3間車站商店，包括OK便利站、美心西餅同恒生銀行。另外，天后站更設咗自動售賣機、恒生銀行同埋中銀香港嘅自動櫃員機（入閘後）以及香港郵政郵箱服務。

### 車站月台
天后站設有2個疊埋嘅側式月台，1號月台喺2號上面，設有月台幕門。由於大堂集中於車站中間，所以各月台設有3條通道往返扶手電梯及升降機嘅位置。

### 車站出口

*A - 維多利亞公園
**A1 - 巴士總站、香港銅鑼灣海景酒店、留仙街、銀幕街 
***設有輪椅升降台及失明人士引導徑往返地面
**A2 - 萬國寶通中心、電氣道、興發街、維多利亞公園、銅鑼灣街市
***設有失明人士引導徑往返地面
*B - 香港中央圖書館
**香港中央圖書館、英皇道、香港銅鑼灣維景酒店、栢景台、珀麗酒店、天后廟公園、天后廟道

### 鄰接車站

## 接駁交通
喺天后站起嗰時，早已喺車站上蓋物業預留位置起公共運輸交匯處，方便乘客轉其他交通工具往返寶馬山等周邊地區。由於天后站屬於銅鑼灣嘅一部分，而銅鑼灣亦有其他總站，因此巴士總站做「銅鑼灣（天后）」以免混淆。

*電車
*城巴：
**E11 - 銅鑼灣（天后） ↔ 航天城
**E11A - 銅鑼灣（天后） ↔ 航天城（經東涌北）
**E11B - 銅鑼灣（天后） ↔ 東涌（滿東邨）
**其他路線：2、2A、2X、5B、5X、8、8H、8P、8X、10、15B、19P、23、25、25A、38、42、63、65、72、72A、77、81、592、A11、N8P、N8X、N72、NA11
*過海隧道巴士：
**307P - 銅鑼灣（天后） ↔ 大埔（汀太路）
**914 - 銅鑼灣（天后） ↔ 海麗邨
**948 - 銅鑼灣（天后） ↔ 長安邨
**968、P968 - 銅鑼灣（天后） ↔ 元朗（西）
**其他路線：102、103、106、108、112、116、170、307、600、601、601P、603、603A、619、619X、671、673、678、679、680、680B、680P、680X、681、681P、690、690S、N122、N170、N182、N307、N368、N373、N619、N680、N691
*專線小巴：
**39M - 天后站 ↔ 漁安苑
**49M - 天后站 ↺ 寶馬山（八達通轉乘優惠）
**其他路線：56、69

## 利用狀況
由於天后站附近多數係住宅，除咗返工放工同返學放學繁忙時間外，平日較少人使用，係港鐵港島綫17個車站中人流較少嘅車站。由於呢個站同炮台山站非常接近，部分服務範圍同炮台山站重疊，乘客可以選擇用炮台山站或天后站，呢個亦係天后站客量偏低嘅間接原因。

然而，當維多利亞公園有大型活動（例如年宵市場及大型遊行）時，該站會有大量人流，甚至要實施人潮管制措施先至可以應付。2003年嘅七一遊行出發時間前後，因為大批市民搭地鐵前往維園集合，天后站曾經出現大型混亂。

此外，由於本站近住銅鑼灣 (天后) 巴士總站同埋銅鑼灣 (摩頓台) 巴士總站，因此該站亦有元朗、屯門、九龍西及港島南區居民及山頂嘅遊客搭巴士到呢個站轉港鐵港島綫。

## 車站歷史
### 早期系統同港島綫（1967-1985）
1967年，地鐵規劃初稿中，呢個站係叫做「銅鑼灣站」，位置喺油街一段英皇道，以及七海商業中心嘅地底，同而家炮台山站位置相約。1980年，地鐵對港島綫嘅規劃作出更改，將原本嘅銅鑼灣站一分為二，稱為域多利同炮台兩站。其中新增嘅域多利站位於銅鑼灣裁判署地底。兩站其後再分別改名做天后站及炮台山站，並喺1985年5月31號啟用。

銅鑼灣裁判署係一座富有殖民地色彩嘅建築。因應天后站工程，呢座樓要被拆毀。並喺1986年1月重建為栢景臺。

### 車站建築方式
車站承建商係日本熊谷組，售票大堂及月台隧道先後於1982年5月及9月開始動工。上層東行隧道以隧道盾挖掘建造；而下層西行隧道就用咗新奧地利隧道建造法，係首次使用呢種建造技術。兩者都係喺加壓環境下進行。

## 上一站‧下一站

### 列車班次

## 第二啲嘢
Twins唱嗰首《下一站天后》，歌詞提及上一站銅鑼灣站嘅地區建設，但以天后站為目的地。

## 出面網頁
* 港鐵公司－天后站街道圖
* 港鐵公司－天后站位置圖
* 港鐵公司－天后站列車服務時間
炮台山站

**炮台山站**（；）係香港港鐵，個站喺英皇道同油街交界地底，因為近以前北角炮台(而家係皇都戲院)而命名。喺個站起咗之後，呢個銅鑼灣同北角交界嘅地方，亦都畀人誤叫「炮台山」。個站上蓋發展咗康澤花園。特別嘅喺呢個站冇升降機來往大堂同地面，係全港鐵網路唯一出現呢個情況嘅車站。

## 車站結構
### 車站樓層

呢個站嘅扶手電梯係全個港鐵系統最長嘅。

### 車站大堂
#### 車站商店及自助服務

### 車站月台
炮台山站設有一個島式月台，並裝有月台幕門。位於英皇道地底，上蓋發展咗康澤花園。炮台山站同附近天后站嘅距離只有大約480米，係香港相距第2短嘅兩個重鐵站，約1分鐘車程（相距最短嘅係太子站同旺角站，只有大約400米）。

炮台山站嘅設計入面，只有4條扶手電梯連接車站大堂同月台，喺港島綫通車嗰時，嗰4條扶手電梯係全港鐵路系統最長嘅扶手電梯，喺月台東面，同1部升降機（東面的樓梯旁）。此外，炮台山站月台東面有一條非常隱蔽嘅樓梯（升降機旁）通往大堂，因為位置偏遠而且大堂同月台之間距離比較長，好少乘客用。曾經有青年喺嗰條樓梯與未成年少女發生性行為被捕。

### 車站出口

*A - 油街
**友邦廣場、電氣道、海峰園、宏利保險中心、港島海逸君綽酒店、Shama Fortress Hill、香港麗東酒店、油街、艇街、七海商業大廈、富澤花園
*B - 康澤花園
**城市花園、城市花園酒店、電氣道市政大廈、炮台山道、康澤花園、北角城中心、怡安中心、國都廣場
***設有輪椅輔助車服務及失明人士引導徑往返地面

### 鄰接車站

## 接駁交通
*電車
*城巴：
**2、2A、8H、8S、8X、10、18、18P、19P、23、25、27、38、42、42C、63、65、77、77A、81、85、99、A11、N8X、N72、NA11
*過海隧道巴士：
**102、106、110、112、116、307P、600、601、603A、619、619X、671、678、679、680、680B、680P、690、952C、979、N118、N122、N619、N680、N691
*小巴
*港島專線小巴：
**49M、56、69

## 利用狀況
炮台山站近住多間中學，例如金文泰中學、張祝珊英文中學、顯理中學等等，區內亦有多個大型屋苑、甲級商廈、酒店同埋服務式住宅（例如 Shama Fortress Hill），故此呢個站喺平日返工放工同返學放學嘅繁忙時間人流比較多。而星期六、日同公眾假期嘅人流比平日繁忙時間少。

港鐵喺呢個站亦提供來往寶馬山專線小巴49M嘅轉乘優惠，乘客喺炮台山站轉專線小巴49M可以慳$0.5，因此唔少寶馬山上嘅乘客喺炮台山站轉港島綫。

和富家居庭設有適用於該站嘅港鐵特惠站，為用成人八達通卡嘅乘客提供港幣2元車費回贈。

## 車站歷史
### 車站計劃至落成（1967-1985）
1967年，喺地鐵規劃初稿中，呢個車站叫「銅鑼灣站」，大約位置喺油街一段英皇道，同埋七海商業中心嘅地底，同而家炮台山站位置相約。1980年，地鐵更改對港島綫嘅規劃，將原有嘅銅鑼灣站一分為二，叫域多利同埋炮台兩站。其中新增嘅域多利站喺銅鑼灣裁判署地底。兩站其後再分別改名做「天后站」同「炮台山站」，並於1985年5月31號同港島綫一齊啟用。

另外，喺早期炮台站計劃中，蜆殼街近七海商業中心一帶原本係南面大堂所在地，以便乘客由天后北一帶行去炮台站。但因為該區最終嘅可發展密度同埋規模因應東區發展而放緩，令人口比預期低，故此南面大堂喺較後期嘅港島綫規劃中被擱置。

根據《明報》報導，香港政府早喺1980年代初，已經喺英皇道嘉信大廈地下同地庫（七海商業中心）留定位畀日後起車站出入口。東區區議會轄下嘅交通同運輸事務委員會喺2008年12月18號討論喺炮台山站起新出入口嘅事，多名區議員都要求港鐵公司利用個預留區。港鐵公司就話，炮台山站嘅人流雖然有輕微增長，但原有兩個出入口仍足夠應付，冇需要起新出入口；而現時炮台山站嘅位置同當初預留位置時規劃嘅有所差異，由車站連接至七海商業中心亦會比較遠。

### 車站啟用後至今（1985-）
炮台山站自啟用以來，除咗作出小規模翻新同裝月台幕門外，並無重大改變。直至2006年，地鐵公司喺車站加設更多車站商店，方便乘客。

## 上一站‧下一站

### 列車班次

## 出面網頁
* 港鐵公司－炮台山站街道圖
* 港鐵公司－炮台山站位置圖
* 港鐵公司－炮台山站列車服務時間
在港印尼人

**在港印尼人**係喺香港住嘅印尼人，現時有超過10萬位，亦係市内第二大嘅少數族裔，僅次於在港菲律賓人。佢哋大部分都係以外籍家庭傭工嘅身份去香港。在港印尼人佔印尼人嘅流散人口大約2.4%。除咗做外籍家庭傭工之外，亦有少部分印尼人係本身有華裔血統嘅後代，以難民形式嚟咗香港。

## 就業

喺2006年，估計有大約10.2萬位印尼人喺香港做野，而之中有80-90%都係女人。呢個數據比起6年前嘅4.1萬人，有250%嘅增長。喺同期間，嚟自菲律賓嘅外籍家庭傭工少咗。有報道聲稱呢個係因爲菲律賓人比較“難處理”，而印尼人就相對容易受訓練。喺印尼嘅雇傭公司通常都會提供3-6個月嘅基本嘅家庭傭工訓練同埋廣東話教學，但係喺菲律賓嘅同樣訓練就只係2個禮拜。不過，印尼嘅雇傭公司一般都會收高啲手續費，嚟填補佢哋為幫印尼女人喺香港穩定生活而俾嘅錢。呢啲費用通常都係冇得揀，而係大約4-7個月嘅人工 (即係2.1萬港元，或者 2,709美金)。喺香港嘅印尼家庭傭工有兩個工會代表：“印尼移民工人工會”(IMWU) 同埋“印尼移民工人組織聯盟”(KOTKIHO)。

根據代表員工嘅組織，喺香港嘅外籍傭工有時有唔平等嘅問題，例如俾警察恐嚇、俾雇主虐待、人工少過其他人等等。

喺1998年5月印尼騷亂期間，香港政府曾經因爲印尼政府無視國内嘅華人受欺壓而唔滿，威脅驅逐所有喺香港嘅印尼工人出境，最終並冇實行到。

## 訓練中心環境
前面提過，所有想喺香港做家庭傭工嘅印尼人都一定要通過訓練，不過由於印尼勞工處未必實行環境監管，所以有唔少嘅訓練中心都出現過度擠迫、糧食唔足、虐待等等嘅現象。喺中心入面，工人一般都需要喺地下度瞓，而每日只係有一桶水用嚟沖涼。醫療服務亦都係非常惡劣，加上有唔少性虐待嘅發生。訓練中心因爲希望能夠一時之間遞送所需要嘅傭工，所以訓練中心一般都會要工人長時間逗留，以避免懷孕。呢個時期可以維持長達幾年嘅時間，甚至遠超過好多輕罪嘅坐監時間。

## 匯款
在港印尼人一般送返印尼嘅匯款，比喺日本同新加坡嘅印尼人少，亦比在港菲律賓人少。其中一個原因係因爲佢哋比較偏向用非正式嘅方法，例如朋友或者 。同喺美國做野嘅拉丁美洲人唔同，喺香港嘅印尼人送錢返印尼唔係用嚟俾日常使費，而係用嚟創業做生意。

## 宗教
喺2009年，香港有22萬位回教徒，其中印尼人佔咗12萬。

喺佢哋嘅群體入面，印尼回教徒嘅服務主要嚟自非政府組織，而大多都有阿拉伯話同埋可蘭經嘅課程，為小朋友提供宗教教育。香港總共有7間回教學校，都係由非政府組織管理，例如中華回教博愛社，佢哋提供嘅服務包括圖書館、百貨公司等等。有啲人亦會喺清真寺聚集。

## 出名人物
* Celina Harto：香港小姐亞軍得獎者
* 李玟：歌手同演員 (爸爸聲稱係印尼華僑)
* 羅烈：演員
* 伍家朗：羽毛球手
* 郭琳生 (Melvis)：皮禮士利模仿者
* 黃永棋：羽毛球手

## 睇埋

*印尼人口
*在港菲律賓人
*香港外籍家庭傭工

## 出面網頁
*在港印尼人

## 攷

## 睇多啲
* 
* 
*  
* 
* 
* 
* 
* 
* 
* 
* 
* 

類:香港人口
類:印尼人
類:海外港人
山西河南黑磚窯案

2007年**山西河南黑磚窯案**（窯同窰讀搖），發生喺中國山西。嗰度嘅磚窯礦主，響拐子佬度買啲拐番嚟嘅人，當佢係奴隸，裏面重好多係細路仔，而呢班民工主要係來自河南省。礦主將佢哋鎖喺各個窯場，勞役佢哋，迫佢哋做一啲苦差，郁啲就打，令到佢哋唔少人殘廢、甚至死。案件被媒體曝光之後，引起國人公憤，結果得到中國中央政府重視，胡錦濤等批示各地方政府檢查、營救等各種措施。涉案嘅主要係窯場主王斌斌、佢老豆黨支部書記王東己同埋窯場承包人衡庭漢。

## 事件經過
2007年6月5號，四百位，個仔畀人拐咗去山西做苦工嘅老竇，響中國共產黨河南省委直屬嘅《大河網》大河論壇嗰度，貼出一篇標題係《孩子被賣山西黑磚窯400位父親泣血呼救》嘅文。篇文貼出之後，引起外界廣泛回應。據統計，最後呢篇聯署信嘅點擊率，達到31萬次。兩日後，6月7號，有網友將篇文轉咗去中國另一個好多人用嘅網上論壇天涯社區。

過多個零禮拜，6月18號，廣東嘅維權律師唐荊陵發起藍絲帶公民行動，呼籲關注呢件事嘅，戴住藍絲帶直至到全部拐走嘅人返嚟為止。

最後，過多兩日，6月20號，中國國務院響發出嘅新聞公報裡面，指總理溫家寶要求打擊呢件事涉及嘅犯罪分子，黑惡勢力，又指涉及官員腐敗和失職問題，要嚴肅懲處。

## 參考
韓國放送公社

**韓國放送公社**（한국방송공사；**Korean Broadcasting System**；**KBS**）即係大韓民國最早嘅公營電視台同埋廣播電台，佢同文化廣播公司仲有SBS股份有限公司（SBS），並列為大韓民國三大無線電視台。廣播頻道響1927年就開播咗，電視頻道響1961年開播。佢出名嘅就係每晚新聞報導同埋啲電視劇集。營運係由獨立公立機構負責，收入嚟自政府同派放嘅電視機啦臣服務費。

## 地方放送局
*KBS京仁放送中心（）
* **[[KBS春川放送總局]]**（）
** KBS原州放送局（）
** KBS江陵放送局（）
* **[[KBS大田放送總局]]**（）
* **[[KBS清州放送總局]]**（）
** KBS忠州放送局（）
* **[[KBS釜山放送總局]]**（）
** KBS蔚山放送局（） 
* **[[KBS昌原放送總局]]**（） 
** KBS晉州放送局（） 
* **[[KBS大邱放送總局]]**（） 
** KBS安東放送局（） 
** KBS浦項放送局（）
* **[[KBS光州放送總局]]**（） 
** KBS木浦放送局（） 
** KBS順天放送局（） 
* **[[KBS全州放送總局]]**（） 
* **[[KBS濟州放送總局]]**（）

粗體係KBS喺各道同廣域市所設嘅代表地方分局，自2015年9月起開播分局自製嘅電視節目。

## KBS World
KBS World係一間國際性嘅放送台，一直為海外韓國人提供KBS1&2台節目。於2003年7月1號開播，目前響以下地區可收睇到：北美、歐洲、澳洲、紐西蘭、日本、東南亞、香港。每日24小時都播，節目有新聞、體育、戲劇、綜藝節目同埋親子園地。

## 姊妹台
響全球各地同KBS有合作嘅機構有以下：
* 菲律賓：ABS-CBN廣播公司、GMA網路

## 睇埋
* 各國媒體一覽

## 出面網頁

* 韓國放送公社(KBS)官方網址（韓国語）
* 韓國放送公社(KBS)官方網址（英語）
* KBS世界新聞 （日語）
* KBS世界新聞 （漢語）
* KBS便攜式世界新聞服務 （DoCoMo、interest.TV）
歇後語

**歇後語**即係「停（歇）之後嘅語」，係中文一種修辭，將一句話分做兩份，前半係提示，後半至係真正嘅意義。

最初嘅歇後語同而家睇得到嘅歇後語嘅表現形式並唔相同，係對當時通用嘅成語、成句嘅省略。陳望道喺《修辭學發凡》入面稱之為「**藏詞**」。例如用「倚伏」代替「禍福」（出自《道德經》：「禍兮福所倚，福兮禍所伏。」）呢種歇後語需要一定嘅文言功底，所以佢嘅使用範圍受到限制。

後嚟嘅歇後語喺結構上係「比喻——說明」式嘅俏皮話。使用嘅人往往只講出比喻部分，後面嘅解釋部分就畀對方自己領悟。

歇後語可以分成兩種類型：

一種係邏輯推理式嘅，說明部分係從前面比喻部分推理嘅結果。例如：
*豬八戒照鏡──裏外不是人
*水仙唔開花──裝蒜
*啞巴食黃蓮──有苦自己知（或「有苦講唔出」）
*濕水棉花──無得（彈）[諧音]，意思係非常好，唔能夠喺人或事件上揾到缺失。

重有一種係諧音嘅歇後語，佢喺前面一種類型嘅基礎上加入咗諧音嘅要素。例如：
*外甥打燈籠──照舊（舅）
*孔夫子搬家──全部輸（書）
*火燒旗桿──長炭（嘆）
*屎坑關刀──聞（文）唔得，舞（武）又唔得

## 常用歇後語列舉
以下係一啲常用嘅歇後語：
*秀才遇着兵：有理講唔清
*光棍佬教仔：便宜莫貪
*財到光棍手／肉到老虎口：一去無回頭
*盲人吃湯丸：心中有數
*丈二和尚／丈八和尚：摸不着頭腦（O晒嘴）
*水仙不開花：裝蒜
*禮義廉：無恥
*泥水佬開門口：過得自己過得人
*偷雞唔到蝕渣米（搵唔到着數重蝕晒底）
*屎坑裏面掟炸彈：激起民糞（憤）
*掟石落屎坑：激起公憤（恭糞）
*閻王爺嫁女：搵鬼要
*泥菩薩過江：自身難保
*阿崩叫狗：愈叫愈走
*牛皮燈籠：點極唔明
*床下底劈柴：撞板，即碰壁
*老婆擔遮：陰功（蔭公）
*老公撥扇：淒涼（妻涼）
*單眼佬睇老婆：一眼睇晒
*冬錢臘鴨：得個睼字
*隔夜油炸鬼：無火氣
*番薯跌落風爐：該煨
*濕水欖核：兩頭唧
*水瓜打狗：唔見咁截
*無掩雞籠：自出自入
*白鱔上沙灘：唔死一身潺，即死梗
*潮州音樂／潮州二胡：自己顧自己（gegegugege）
*結他無線／濕水棉花：無得彈
*非洲和尚：黑（乞）人僧（憎）
*賣魚佬沖涼／賣魚佬洗身：無聲（腥）氣
*船頭尺：度水
*亞蘭嫁亞瑞：累鬥累
*太公分豬肉：人人有份
*年晚煎堆：人有我有
*老舉埋年結：算鳩數
*壽星公吊頸：嫌命長
*壽星公攞牌：有牌壽（有排受）
*田雞過河：各有各游
*亞茂整餅：冇嗰樣整嗰樣
*飛機着火／爆炸：燒雲（銷魂）
*醉酒佬數街燈：不知幾盞
*阿媽係女人：唔使講都知（眾所周知）

*蒙古大汗──
*# 忽必烈：屎窟開花（忽＝屁股；烈＝裂）
*# 吞金滅宋（金＝買餸錢；宋＝餸）
*# 蒙古皇帝打太子：大汗耷細汗

*鐵木真打仔：大汗耷細汗
*年三十晚謝灶：好做唔做
*灶頭抹布：鹹濕
*灶君上天：有嗰句講嗰句
*陳年中草藥：發爛渣（發老脾）
*灶君跌落鑊：精（蒸）神
*阿崩養貓：轉性
*賣魚佬：有聲（腥）氣
*賣鯇魚尾（或賣魚）：搭嘴
*細佬哥剃頭：就快就快
*肥佬着笠衫：幾大就幾大
*神台貓屎：神憎鬼厭
*南無佬跌落糞坑：無晒符
*屎忽窿生瘡：無眼睼
*鹹蛋滾湯：心都實嗮
*瓦檐獅子：叻到璺
*跪地餼豬乸：睇錢份上
*床底破柴：撞嗮大板
*火燒豬頭：熟口熟面（似曾相識）
*天堂尿壺：全神貫注
*撒路邊溪錢：引死人
*黃皮樹了哥：唔熟唔食
*亞聾送殯：唔聽你支死人笛
*狗上瓦桁：有條路
*十月芥菜：起心／起花心
*肥婆坐屎塔：TUP TUP 撼
*紙扎下巴：口輕輕
*屎坑關刀：文（聞）又唔得，武（舞）又唔得
*鼎湖上素：好齋
*飛機打交：高斗
*海底石斑：好瘀（魚）
*雞食放光蟲：心知肚明
*生草藥：噏得就噏
*番鬼佬月餅：悶極（moon cake）
*斷柄鋤頭：無揸拿（冇把握）
*貓兒洗面：係咁意
*棺材鋪拜神：想人死
*蒸生瓜：神神地
*無耳藤喼：靠托
*神仙放屁：非同凡響
*生蟲拐杖：靠唔住
*番薯跌落灶：該煨
*和尚擔遮：無法（髮）無天
*單眼仔睇老婆：一眼睇晒（一目了然）
*海軍對水兵：水鬥水
*周身刀：冇張利
*隔年通勝：唔值錢
*幡桿燈籠：照遠唔照近
*三元宮土地：錫（愛惜）身
*陸文庭睇相：唔衰攞嚟衰
*白雲山一擔泥：眼闊肚窄
*廚房階磚：鹹濕
*秀才手巾：包書（輸）
*十月蔗頭：甜到尾
*倒掛臘鴨：油嘴滑舌
*抬棺材甩褲：失禮死人
*雷公劈豆腐：搵軟嘅嚟蝦
*魚片粥：啱啱熟
*火麒麟：周身癮
*生蟲拐杖：靠唔住
*阿超着褲：谷住嚟
*飛機撞紙鳶：有咁啱就得咁橋（巧）
*冷巷堦磚：陰濕
*四張白紙畫個狗頭：好大嘅面子
*阿駝行路：中中地
*阿陀瞓棺材：死都唔掂
*茶瓜送飯：好人有限
*無星稱：唔知斤兩
*無鉤稱：得把聲（星）
*市橋蠟燭：假細心
*菠蘿雞：靠粘
*沙灣何：有仔唔憂無老婆
*無鼻佬戴眼鏡：你緊佢唔緊
*屎坑磚頭：又臭又硬
*風吹雞蛋殼：財散人安樂
*枕頭木虱：包咬（拗）頸
*鄧（戥）穿石：陪襯嘅
*乾隆皇契仔：周日清（使錢快過打針）
*生仔姑娘，醉酒佬：話唔要又要，話唔制又制（形容一個人明知做錯一件事，好痛苦話唔想再做，但過咗一陣又再做）
*單料銅煲：一滾就熟
*夜晚食青瓜：唔知頭定尾
*烏雞啄烏豆：烏啄啄
*炮仗頸：唔爆唔安樂（脾氣暴躁）
*打爛沙盆：璺到䐁
*屎坑三姑：易請難送
*法老王個妹：發（法）老姣
*殯儀館大減價：抵死
*豉油撈飯：整色整水
*沙蟬跌落地：粒聲唔出
*阿崩吹簫：嘥氣
*啲咑佬跌利是：白谷
*鼻哥窿擔遮：鼻（避）毛（無）可避
*隔夜茶：賭（倒）
*燒壞瓦：唔入沓（唔合群）
*蜑家雞見水：得個望
*無線電視記者：林（臨）美（尾）香（臨天光瀨尿/死/衰收尾）
*伏爾泰細佬：伏已中（中伏，意思係指畀人整蠱、搵笨）
*芳艷芬唱戲：唔嫁又嫁
*左騰右騰：喺其他人面前行嚟行去，亦可以解做周圍奔波勞碌
*三木武夫：木口木面（冇厘表情）
*出爐鐵：唔打唔得（形容一個人鍾意撩是鬥非，周圍辣火頭）
*佛地魔手下︰食死人（食物有毒食死人）
*日本郵船：遲早完
*茶餐廳例湯：整定（命中注定）
*大笪地賣粥：整定
*四方木：踢一踢先郁一郁
*斑鳩唔食米：死咕咕
*啞佬買棺材：死畀你睇
*陳村種：洗腳唔抹腳（淨係識洗錢）
*玉皇大帝第九個孫：玉九孫
*生蝦落油鑊：跳亦死，唔跳亦死（面臨絕境，反唔反抗都係玩完）

## 攷

*廣視網BBS，廣州地道的文化－歇後語
*《趣言趣語500句》，莊澤義，和平圖書有限公司，ISBN 962-238-381-5。
Cobar分解

**Cobar分解**）(*[[:en:cobar resolution]]*)係種鏈複形(*[[:en:chain complex]]*)，渠響代數形變論、計代數上同調時有用。

設
*k係域
*C係k上嘅餘代數(*[[:en:coalgebra]]*)
**∆係渠嘅餘積(coproduct)
**e:C--->k 係渠嘅餘單位(counit)
*M係C-餘模(*[[:en:comodule]]*)

定義 **C嘅cobar分解**
*Cob(C)=⊕Cobn(C)
**其中 Cobn(C) := C⊗(n+2):=C⊗C.....C (n+2次)
**d: Cobn(C) --->Cobn+1(C)
**d = ∆⊗1⊗1...⊗1 - 1⊗∆⊗1...⊗1 + 1⊗1⊗∆...⊗1 ... +- 1⊗1⊗1⊗....⊗∆
可用餘結合律(*[[:en:coassociativity]]*)證
*d2=0
所以Cob(C)就係一串鏈複形。

跟住設
*h := e1 :Cobp(C)---> Cobp-1(C)
**其中餘單位e1 將張量積嘅第一因子射向底域k
咁由餘單位同餘積嘅關係可證
*dh+hd=1
即係話，h係同倫(*[[:en:chain homotopy]]*)。

亦可知
Cob(C)係 acyclic 鏈 (*[[:en:acyclic complex]]*)，即係，渠嘅同調，除第一項，都係零。

## 參攷
*p.204, Steven Shnider / Shlomo Sternberg : 《Quantum Groups, from coalgebras o Drinfeld algebras》, *International Press*, ISBN 1-57146-000-4
森理世

（）係日本一位職業模特兒兼芭蕾舞蹈家，曾經2007年環球小姐競選冠軍。靜岡縣靜岡市（即而家同市嘅葵區）人。

森理世個亞媽森育子響靜岡市開咗間舞蹈學校，渠自幼受母親影響，年僅4歲就認得日日練舞啦，立志成為一位舞蹈家。渠喺靜岡葵區嘅常葉學園大學教育部附屬橘小學肆業之後，入讀咗常葉學園中學，畢業後又入咗常葉學園高校哩度之所謂：常葉學園中學、常葉學園高校其實係靜岡市同一間學校嘅初中部同埋高中部，就算係嗰啲圖書館、課室、宿部都係響度共用緊嘅。但係未讀完。響2003年渠就自費去咗加拿大安大略省一間中學攻讀好咗英文，又響課餘時間報讀咗一間芭蕾舞學校嘅芭蕾舞教師課程。。

2005年返日本之後，渠先響2007年3月挪到日本環姐冠軍，同年5月28日去墨西哥坎昆角逐世界環球小姐總決賽，決賽響墨西哥城舉行，渠以大熱門姿態進入，終於取得冠軍，特別喺裝束比賽所有評委都畀咗渠全場最高分。最後由上屆個冠軍波多黎各環姐為渠戴上閃閃發靚嘅鑲鑽珍珠后冠。

森理世係自1956年兒島明子以後，第2位獲得環球小姐桂冠嘅日本女性，亦係歷史上第9位獲此殊榮嘅亞洲佳麗。2006年日本環姐知花酷喇喇（知花くらら）小姐只攞到亞軍同世界環姐失之交臂，所以時隔一年森小姐奪得桂冠可謂「更上咗一層樓」。
  
## 環姐獎品
嗰頂鑲鑽石同埋珍珠嘅桂冠市值係25萬美金，渠係由日本Mikimoto飾品公司（ミキモト）製造嘅。當年環姐可以戴渠一年，卸任後由大會收返，畀一頂複製冠渠（市值大約2万美金）作為紀念品。此外，當年環姐可以免費響紐約市一間雅柏文（apartment）度住一年，所有皮費由大會出晒。

勝出者重會得到價值三萬美金左右嘅高級時裝，紐約一間電影學校兩年內有效嘅十萬美金獎學金，一年護發、護膚品贊助，NINA皮靴贊助，デニム一式，同埋啲水晶飾品。

## 一則趣聞
比賽後森理世回憶自己童年時話，渠阿嫲不時同人講個孫女好靚，希望渠響20歲之前就挪到「日本小姐」冠軍，畀咗渠好多自信，卒之能夠如願。

## 注釋同埋參照

## 出面網頁
*2007年世界環球小姐揭曉 19歲日本小姐森理世問鼎，新浪網，2007年5月30號。
*森理世喺2007年度世界環球小姐嘅官方頁面
*森理世嘅官方網誌
通波仔

**通波仔**（Angioplasty），學名**球囊動脈成形術**或者**血管造形手術**，係血管手術一種，多數專指心臟冠狀動脈嘅通波仔。

心臟表層有冠狀動脈，佢會因爲阻塞、收窄而令血流減低、停止，保持心臟跳動嘅心肌會因為冇血到而受損，所以要通波仔嚟加大返條血管。醫生會用心導管放個支架入去動脈，撐開塞咗嘅血管。個支架係放響心導管嘅前面，醫生將導管由四肢嘅大動脈，慢慢推去個心嘅血管度，支架推梗入去係唔會撐開，唔會撠住，到咗冠狀動脈收窄嘅地方，喺支架裏面一個波仔就會漲大，撐開個支架，整闊條血管，支架留喺嗰度，導管褪返出嚟。

## 香港
香港年年有成五千人通波仔，做完之後有一半機會復發。復發嘅主要原因係支架有機會刺激血管內膜細胞增生，塞返住條血管。有啲藥搽咗上去就會令個支架唔會刺激到內膜增生，但又會引起血小板積聚，令血管塞返。但係後來又出咗隻藥，將復發率減到百分之一。

## 參考
* MM Gandhi, and KD Dawkins Clinical review: Intracoronary stents BMJ 1999;318(7184):650 (6 March)
H5N1

**甲型流感病毒H5N1亞型**（influenza A virus subtype H5N1，又叫**H5N1病毒**、**H5N1禽流感**）係甲型流行性感冒病毒嘅一個高致病性亞型，具有血凝素（hemagglutinin）第5型，神經氨酸酶（neuraminidase）第1型。

H5N1 主要係雀仔嘅病。而家重未有證據顯示，呢隻病毒可以人同人之間，透過空氣嚟傳播。絕大部分病人，都因為接觸帶病嘅雀鳥而感染。

## 基因
### 低致病病毒
高致病性嘅H5N1喺香港出現之前，美國同加拿大嘅野生雀鳥都會偶然發現H5N1病毒，但由於北美發現係低致病嘅病毒，所以好多時有雀鳥感染都無病徵，亦唔知有無感染。喺1975年、1981年、1983年同1986年都發現過帶有H5N1病毒嘅雀島。但而家，世界動物衛生組織，要求各國將有雀鳥、家禽染病報告交畀佢哋。所以而家美國農業部，已經留意同監察野生雀鳥感染嘅情況。

## 特點
## 發現史
1996年，喺中國廣東省一隻人養嘅鵝身上第一次發現H5N1病毒。

1997年，香港第一次爆發H5N1病毒疫潮，十八個人染病，六個死咗。

2003年2月，有兩個香港人去完中國福建玩後，兩個染病入院，一個好返，一個死咗，之後證實係H5N1個案。同一個家庭，有一個成員因沙士死咗，不過未有同佢拎到病毒樣本返嚟。

2003年11月25號，中國北京有個廿四歲男人，醫院最初以為佢死於沙士，點知喺2006年8月至證實佢查實因H5N1病毒而死。

2004年到而家，中國、印尼、越南、埃及同埋泰國不斷收到人類感染嘅報告，伊拉克、吉布堤同埋土耳其亦收到零星嘅報告。

而根據世衛組織提供嘅數字統計，人類感染H5N1病毒嘅死亡率高達六成一。

（資料來源：世界衛生組織；截止：2007年6月15號；只限實驗室證實嘅病例。）

## 人類感染情況
### 病徵
禽流感所引起嘅症狀，同其他流感一樣，發燒、咳、喉嚨痛、流鼻水、成身肌肉酸痛。兼且同其他感冒，傷風等上呼吸道感染嘅常見徵狀相似。更有一啲情況，係病毒感染腸胃，引致屙嘔肚痛。嚴重嘅重會引發肺炎（pneumonia）。

## 治療同預防
### 疫苗

### 前線人員嘅防禦措施

### 世界衛生組織推薦嘅治療藥物
根據世界衛生組織發出嘅指引，喺感染病毒初期，要儘可能畀病人食神經胺酸晦抑制劑，例如Oseltamivir，又叫做特敏福嘅口服抗病毒藥物，或者Zanamivir，又叫做樂敏清嘅抗病毒藥物。由於兩隻藥都係專利藥物，而生產商本身未必應付到各國嘅儲存需求，有部分國家運用佢哋法律嘅特殊條款，繞過專利自己嚟造。

根據美國FDA嘅病人指引，有提到特別喺日本發現多單，特別係細路仔，食咗Oseltamivir後有自毀傾向，或者其他精神科嘅問題嘅懷疑個案。FDA無話係唔係由Oseltamivir造成，但叫醫生同病人密切監察有關情況。

根據世衛嘅指引，唔可以用利巴韋林作為治療手段，而金剛乙胺（Rimantadine）同埋三環胺類抗病毒藥，就因為抗藥性問題，世衛唔建議用。

就算世界衛生組織推薦嘅Oseltamivir同埋Zanamivir，研究人員都發現，部分甲型同乙型感冒對佢哋有抗藥性，擔心日後病毒如果變種，可能呢兩種都會有抗藥性問題。

而免疫調節劑同埋類固醇，只可以響臨床實驗嗰陣用。

### 社區預防

## 參考資料

類:甲型流行性感冒病毒
沙士 (搞清楚)

**沙士**係英文音譯，通常2003年爆發嘅「嚴重急性呼吸系統綜合症」，重可以指：
### 病
*新沙士，正式叫「中東呼吸綜合症」，因為嗰時講粵語嘅人覺得隻病似「沙士」而噉叫
*武漢肺炎，正式叫「2019年冠狀病毒病」，因為病原體被定名做「沙士病毒2型」，所以技術上都可以算係「沙士」嘅變種

### 病毒
*沙士病毒，2020年改叫「沙士病毒1型」，引發沙士嘅病原體
*新沙士病毒，正式叫「中東呼吸綜合症病毒」，引發新沙士嘅病原體
*沙士病毒2型，引發武漢肺炎嘅病原體

### 嘢飲
* 沙示（Sarsi），一隻汽水。
沙示

**沙示**（*Sarsaparilla*、*Sarsae* 或 *Sarsi*），又叫**沙士**、**沙士水**，係汽水一種。因為用咗 Sarsaparilla（墨西哥菝葜）呢種植物嚟做主要調味料，而有個咁嘅名。顏色係深啡色、甜甜哋、但係冇咖啡因。色澤似可樂，但係口味零舍唔同。
Grothendieck-Teichmüller 羣

**Grothendieck-Teichmüller羣**係種辮羣外自同構嘅推廣、完備化；Drinfeld響渠1990年(英譯：1991年）嘅論文 度提出，來研究擬三角擬Hopf代數嘅對稱結構。

## 背景

### Grothendieck嘅一項計劃嘅草稿
(*[[:en:Esquisse d'un programme]]*)
### 細路仔嘢玩
(*[[:en:Dessin d'enfant]]*)

## 定義
設
****P***係4條絮嘅純辮羣(*[[:en:pure braid group]]*)
*Ti 係***P***嘅元，交換第i 條同第(i+1)條絮
* Pij:= (Tj-1,.......Ti+1)Ti2(Tj-1,.......Ti+1)−1 －（凡親i nil係F2嘅零冪完備化(*[[:en:nilpotent completion]]*)

設_GT_(k)由符合下列方程嘅序對(λ,f)組成：
*λ∊k
*f∊F2nil
#f(X,Y)F(Y,X)=1 ；
#凡親 XYZ=1，有 f(Z,X) Zm f(Y,Z) Ym f(X,Y) Xm，其中 m:=(λ-1)/2 ；
# f(P12, P23.P24) f(P13P23,P34) = f(P23,P34) f(P12.P13, P24.P34) f(P12,P23)。

_GT_(k)嘅可逆元就組成一羣，記做GT(k)；Drinfeld叫渠做**Grothendieck-Teichmüller羣**。

## 作用響辮狀張量範疇

## 註

## 參考
書：
*Vyjayanthi Chari / Andrew Pressley (1994): 《A Guide to Quantum Groups》, ISBN 0-521-55884-0
原文：
*Vladimir Drinfeld(1991) : 《On quasi-triangular quasi-Hopf algebras and a group closely related to Gal(**Q**-bar /Q)》, *Leningrad Mathematical Journal*, 卷二，pp.&nbsp;829–860